Booktuberboom saioa YouTuben ikusgai! booktuber kedada birtualak\nBadakizue Booktuberboom EAEko booktuber lehiaketaren 4. Edizioa martxan dugula eta lehen booktubeak jaso ditugula honezkero. Baina urtero, egitasmo honen barruan, booktuber kedada presentzialak egin izan ditugu herriko liburutegi eta gaztelekuetan. Hauetan, gazteekin liburuen inguruan aritzeaz gain, booktuber bilakatzeko pausuak deskubritzen ibili izan gara.\nAurten, covid 19a eta segurtasun neurriak direla eta, kedada presentzialak antolatzea oso zaila egin zaigu. Baina, ez gara geldirik geratu! Guk ere kamarak martxan jarri eta booktuber bilakatu gara etxe eta ikastetxeetako pantailetara iristeko. Izan ere, kedada birtualak antolatu ditugu YouTubeko saio baten formatuan eta horrela estrenatu dugu Booktuberboom Saioa!\nBertan, 10-15 minutu inguruko 5 kedada birtual ikusteko (nahi duenak podcast gisa entzuteko) aukera izango duzue. Kedada hauetan literatura eta liburuez aritzeaz gain, sare sozialen inguruan ere arituko gara booktuber onen gisara: zer den booktuber edo bookstagramer bat, sortzaileei elkarrizketak, gazteentzako liburu gomendioak, album ilustratuaren kontaketa, Unpoltsing, TAG, DIY eta Haul asko! Ez dakizuela zer diren?\nEman klik eta sartu Booktuberboom YouTubeko kanalean! Astero bi bideo promozionatuko ditugu. Hona hemen lehena...\n1. BookTuber zer da? - BOOKTUBERBOOM SAIOA\nIkastetxeetara ere bidali dugu informazio hau eskola material gisa hartu eta eskola orduetan ikusi daitezkeen bideo interesgarriak izan daitezkeelako. Baina, nahi duenak etxetik norbere mugikor, tablet edo ordenagailuetan play sakatu eta goxo-goxo tertuliak ikusi ditzake. Liburuez hitz egitea ere badelako irakurtzea! Sakatu play eta disfrutatu gure erreprodukzio zerrendaz.\nInstagram eta TikTok: @booktuberboom


Eteneta-San Juan igogailua eraikitzeko beharrezkoak dituen lurrak eskuratuko ditu Urnietako UdalakUrnietako udala | Urnietako udala\nEteneta-San Juan igogailua eraikitzeko beharrezkoak dituen lurrak eskuratuko ditu Urnietako Udalak\nEteneta eta San Juan elkartuko dituen igogailua eraikitzeko pausoak ematen jarraitzen du Urnietako Udalak. Gaur goizean abuztuaren 1ean, ospaturiko ez-ohiko bilkuran igogailua jartzeko proiektuak eragindako ondasun eta eskubideen zerrenda behin betiko onartu da. Hurrengo urratsa, igogailua eraikitzeko beharrezkoak diren lurrak eskuratzea izango da.\n2016.urtean legegintzaldiko inbertsio estrategikoak erabakitzeko burututako parte hartze prozesuan herritarrek erabaki zuten kiroldegia eraberritzea eta Eteneta-San Juan igogailua eraikitzea. Ordudanik bi lan horiek gauzatzeko lanean dihardu Udalak.\nIgogailua eraiki ahal izateko plan berezi bat garatu behar izan da, obra garatuko den eremuaren lur zati batzuk ez direlako Udalarenak, jabe pribatuenak baizik. Beraz, lehendabizi lur horien jabetza ezagutzeko, eta ondoren, jabetza eskuratzeko garatu behar izan da plan berezi hori.\nPlan bereziari 2017ko irailaren 21ean eman zitzaion hasierako onarpena, eta Gipuzako Boletin Ofizialean argitaratu eta gero, alegazioak aurkezteko epe bat zabaldu zen. Bi alegazio jaso zituen Udalak. Horietako bat epe barruan Yurramendi 8koek egindakoa, eta bestea berriz, epez kanpo. Epe barruan aurkezturiko proposamena Udaleko teknikariek landu zuten eta horren gainean egindako lanketa 2017ko azaroaren 20ko batzordean aurkeztu zen. Alegazio horren inguruko erantzun guztiekin testu bateratu bat sortu eta 2018ko urtarrilaren 25eko batzorde informatibora eraman zen. Azkenik, urtarrilaren 30ean ospaturiko Udalaren bilkuran onartu zen behin betikoz plan berezia.\nMikel Pagola alkateak azaldu zuenez une hartan alegazioa aurkeztu zuten pertsonekin elkartzeko aukera izan zen, beraiengandik jasotako eskaeren artean, kontutan hartuko zirenak zein izango ziren azaltzeko.\nHurrengo pausoa igogailua eraikitzeko proiektua onartzea izan da, eta urrats hori apirilaren 12an ospatutako Udalaren bilkuran eman zen. Gaur goizean ( abuztuaren 1ean) izandako ez-ohiko bilkuran, igogailua jartzeko proiektuak eragindako ondasun eta eskubideen zerrenda behin betiko onartu da.\nBeharrezkoak diren lur eremu guztiak lortu ostean, hurrengo urratsa obra esleitzeko lehiaketa ateratzea izango da eta behin lehiaketa hori amaitzean hasiko dira eraikuntza lanak.\n← “Zoaz pake santuan” antzezlana abuztuaren 12an, 19:00etan Saroben\nKotxeen slalom proba ikusgarria, urriaren 28an, 10:30ean, Urnietako Erratzu industriagunean\nSilvia Camio: “Mendekotasun egoeran dauden senitartekoak zaintzen dituzten pertsonei babesa, informazioa eta prestakuntza eskaintzen dizkiegu”\nElkarretaratze jendetsua eraso matxista baten eraginez, Asier Niebla Martinezen hilketa gaitzetsi eta arbuiatzeko\n" 8 + 5 " equals toberdin\nURNIETAKO UDALA 2018


Zumaia - Ereiten\nidatzian desagertua dagoen ogibide bat izan genuen hizpide. Farolari\neta gauzainek, gurera elektrizitatea iritsi baino lehen, kale\nargiztapena bermatzeko betebeharra izan zutela ezagutu genuen.\nArgindarraren iritsierak, ordea, lanbide hauek desagerrarazi zituen\npixkanaka. Aurreko idatziaren ildoari jarraituta, Zumaiara\nelektrizitatea noiz iritsi zen jakitea izan da oraingo helburua.\nartxibategian gorderik dauden dokumentuetan, kale argiteria ezartzeko\nlehen interesa 1892koa dela irakur daiteke. Urte horretako abenduan,\nZumaian kaleetan argiteria elektrikoa jartzearen onurak aztertzea\negokitu zitzaion Lan Batzordeari. Honek Jorge Anlemeyer elektrizitate\ningeniariari eskatu zizkion herrian kale argiteria elektrikoa jartzeko\nikerketa eta aurrekontua. Bitartean, kale argiztapena hobetu nahian,\nUdalak petrolioz funtzionatzen zuten argiontziak jartzen jarraitu zuen\nherrigunean eta portuan.\nbi urte geroago, Anlemeyer ingeniariak bere ikerketarekin jarraitzen\nzuen. Zumaia elektrifikatzeak kostu bat zekarren herriarentzat, ez zen\nnolanahikoa izango, gainera. Hori pentsarazten du Anlemeyerrek herriko\nkapitalistek elektrifikazioan interesa duten galdetzen duen eskutitzak.\nAurrekontuarekin izan zitezkeen arazoak medio, ikerketak aurrera\njarraitu zuen eta 1894an Zumaia eta Zarautz elektrizitatez hornitzeko ur\nsaltoen bila aritu ziren.\nOikian Urola ibaiaren erriberan kokatzen zen Mantzisidor errotako ur\nsaltoa egokia izan zitekeela pentsatu zen. Hala ere, azterketak erakutsi\nzuenez, neguan bi herriak argiztatzeko nahikoa indar izan arren, udan\nez zuen nahikoa. Bi herrien elektrifikazioa ezin zen, beraz, ur salto\nbakar horren indarretik lortu. Honen aurrean, ingeniariek Narrondoko ur\nsaltoaren indarrean jarri zuten arreta. Urolan eta Narrondon kokatutako\nbi ur salto horiek bertako errota zaharrei lotuak zeuden.\nElektrizitatearen iritsierarekin errota zaharren azpiegiturak baliatu\nziren zentral elektriko bihurtzeko. Euskal Herriko ibai eta errekatan\negun erabilerarik ez duten zentral elektriko ugari topa daitezke.\neta Mantzisidorko ur saltoen indarra batuz Zarautz eta Zumaia\nelektrizitatez hornitzeko nahikoa zela ondorioztatu zuen azterketa\negiten ari zen ingeniari taldea. Hori horrela, Udalak Narrondoko errota\neta haren ur saltoa erosteko kudeaketa abian jarri zuen 1894ko\nmaiatzean. Ia aldi berean, herria argiteria elektrikoz hornitzeko lanak\nenkantera atera zituen. 1895eko azaroan, ordea, Udalaren eta Narrondoko\nerrotaren jabearen artean desadostasunak sortu ziren. Dirudienez, errota\neta ur saltoa ez zitzaizkion Udalari saldu, errentan eman baizik.\nErrotaren jabeak, ordea, atzera egin eta kontratua bertan behera uzteko\nnahia erakutsi zuen. Zenbait balorazioren ondoren, Zumaia\nelektrifikatzeko ur salto horren beharrik ez zegoela ikusi zuten eta\nNarrondoko errota eta haren ur saltoa alboratu egin zituzten. Hortik\naurrera, egitasmoak Urola ibaian kokatzen zen Mantzisidor errotarekin\neta bertako ur saltoarekin bakarrik jarraitu zuen aurrera. Ur salto\nhorren indarraz Zumaia bakarrik baliatu zela ondoriozta daiteke eta ez,\nhasieran pentsatu bezala, Zumaia eta Zarautz.\nbitartean Zumaia argindarrez hornitzeko lanak egin zituzten.\nMantzisidorko errota zentral elektriko bihurtu, elektrizitatea\nZumaiaraino garraiatzeko kable eta posteak jarri, argiteria berrirako\nbeharrezkoak ziren bujia eta bonbilak jarri eta abar. Urte horretan\niritsi zen argindarra Zumaiara eta gauetan kaleak argiteria\nelektrikoaren argitasunez bete ziren. Ondoren iritsiko ziren bertako\nlantegien elektrifikazioa lehenik, eta etxeena ondoren. Baina guretzat\netxeetan hain arrunta eta beharrezkoa zaigun elektrizitatea lortzeko\nzenbait urte pasa behar izan ziren.\niluntasuna dakar gure egunerokora. Eguzkiaren argi izpiek gero eta ordu\ngutxiago argiztatzen dute eta eguna iluntasunean murgiltzen da. Neguak\nbarru giroa ekartzen du gurera, baina ez hotzak epelean egotera\ngonbidatzen gaituelako bakarrik, argitasun ezak ere gure bizi-senean\neragiten duelako baizik. Izan ere, iluntasunak arriskua dakar eta\nargitasunak segurtasuna. Iluntasunak trabak sortzen dizkigu, ikusteko\nzailtasuna sortzen baitu. Bestalde, iluntasuna gaizkileen lagun ere\nbada, iluntasunak ezkutatzen eta beren asmoak erraztasun handiagoz\ngauzatzen laguntzen baitie.\negun, gaua argiz betetzeko ahalmena dugu elektrizitateari esker.\nElektrizitaterik ez zegoenean, ordea, kalea argiztatzen zuten\nargiontziak zaintzea beharrezkoa suertatzen zen. Gauetan segurtasuna\nbermatu ahal izateko argiontziak zaintzen jarduten zuten farolariek.\nGaur, beraz, galdurik dagoen lanbide baten inguruan jardungo dugu.\nprobintziako agintari politiko gorenak Zumaiako alkateari hiribildua\nargitzeko 4 argiontzi berri erosteko baimena eman zion, argiontziak\nerosi eta behar zen lekuan jartzeko 672 errealeko gastua izatearen\nbaldintzarekin. Urtebete geroago, hiribildua iluntasunetik aterako zuten\n7 argiontzi zeuden Zumaian. Egoera berri horrek kale argiteria arautu\neta argiontziak zainduko zituen norbaiten beharra sortu zuen.\nargiteria udazken eta neguan piztea adostu zuen udalbatzak:\nurtarrilean, otsailean, martxoan, urrian, azaroan eta abenduan. Urteko\nsei hilabete horietan argiztapenak 5 ordu iraun behar zuen gutxienez.\nZeregin horretarako Jose Txapartegi izendatu zuten aho batez. Haren\nsoldata urtean 800 erreal kuartokoa izango zen, lau hiruhilekotan\nzatitua. Soldata horrek, Txapartegiren lanaz gain, hiribildua\nargiztatzeko beharrezkoa zuen materialaren kostua ere barne hartzen\nzuen. Hau da, argiztapenerako olioa eta metxa eta argiontzien\nmantentzerako beharrezkoak ziren kristal, hodi, ontzi, eskala eta abar\nbere soldatatik ordaindu behar zituen Txapartegik.\nTxapartegik kargua hartu eta bost urte geroago, kale argiteriaren\negoera tamalgarria zela dirudi. Zumaiako sindikoak jakinarazi zuen\nargiontzi gehienak arratsaldeko 8tarako itzaliak zeudela eta horren\naurrean udalbatzak nolabaiteko erabakia hartu behar zuela. Egoera\nerrepikatu ez zedin, aurrerantzean gaueko 10ak baino lehen itzalita\nzegoen argiontzi bakoitzeko farolariari 20 errealeko isuna jartzea\nadostu zuten. Arazoak, ordea, ez ziren hor bukatu.\nkale argiteriaren egoera tamalgarria zen berriro ere. Oraingoan,\nfarolariari isuna jarri beharrean, petrolioaren kontsumoa eta\nargiontzien gainerako mantentze beharrak aztertu eta lanpostua enkantean\nateratzea adostu zen. Petrolio kontsumoaren eta argiontzien egoeraren\nikerketa Jose Maria Resustari eskatu zioten. Urtebete geroago farolari\nberri baten bila zebilen Udala. Oraingoan, ordea, soldataren baldintzak\nez ziren berdinak. Argiontziak pizten ziren bakoitzean 4 erreal\nkobratuko zituen farolariak eta kale argiztapenerako kontsumitzen zen\npetrolioa hiribilduaren kontura izango zen. Hala ere, badirudi kale\nargiztapenaren egoera ez zela hobetu eta farolari postua betetzeko\nzailtasunak egon zirela.\naldaketa bat sumatzen da. Ordurako farolari postua desagertua da eta\nhark egiten zituen lanak aguazilen zereginen parte izatera pasatu direla\ndirudi. Izan ere, urte horretan, Isidoro Amas aguazilak 2,5 erreal\nkobratzen zituen kaleko argiontziak pizten zituen egun bakoitzeko.\nGauetan, argiztapena zaintzeaz gain, pixkanaka beste behar batzuk sortu\nzirela kontuan izan behar dugu, gehienak segurtasunarekin lotutakoak.\nHori horrela, farolariek sereno edo gaueko aguazilei zabaldu zieten\nbidea. Gogoratu behar dugu Zumaian 1866an agertzen zaizkigula lanpostu\nhorren inguruko lehen berriak. Gauean kaleak zelatatu eta araudia\nerrespetatzen zela egiaztatu behar izaten zuten, baita argiteria zaindu\nere. Horrela, farolariak sereno postuaren aurrekariak izan zirela esan\nSepulturak komunitate baten ispilu zirenekoak I: San Pedro Parrokiako…\nlurraldean, erlijio kristauaren barruan, hilotzak elizen inguruan\nehorzten ziren garai batean. Burualdeko gertutasunean santu, elizgizon\neta komunitateko pertsonaia nagusiak eta haien ondoren gainerako\nkomunitateko kideak. Denborarekin tenpluak handitzen joan ziren eta\nkanpoko sepultura horietako asko eliza berrien barrualdean geratu ziren.\nHorrek, komunitatearen ehorzketak elizaren barrualdean egitera eraman\nzuen. Euskal Herriko zenbait herritan oraindik ikusgai daude elizako\nlurzoruan kokatutako hilobiak. Hilobi horietariko bakoitza familia edo\nleinu bati egokitzen zitzaion. Hala ere, lehen kanpoan egin bezala,\nburualdetik gertuen santu, elizgizon edo komunitateko pertsona nagusiak\nhilobiratzen jarraitu zuten, askotan haien omenez eraikitako kapera\nberezietan. Zumaian badugu azken horren berri ematen diguten dokumentu\nmaiatzaren 13an San Pedro elizako eremu bat, pareta eta guzti, eman\nzion Udalbatzak Cristobal Perez de Elorriagari, bertan kapera bat egin\nzezan. Ordurako, ordea, Cristobal hilik zegoen. Kontua da, bizirik\nzegoela, Alejandro VI.a aita santuaren bulda bat lortu zuela San Pedro\nelizan kapera bat eraikitzeko. Bulda horrek, ohikoa zen bezala, bertan\nmezak egiteko eta bera eta oinordekoak lurperatzeko baimena zeraman bere\nbaitan. Iruñeko bikario nagusiak berretsi zuen eta Zumaiako hiribilduak\nkapera hori eraikitzeko gunea eman zien Cristobalen emazte zen Catalina\nde Osangori eta haien seme Juan Perez de Elorriagari:\ndesimos e otorgamos que fazemos dotaçión e donaçión e fazemos el dicho\nasyento con vos, Juan Peres de Elorriaga, fijo legítimo heredero\nuniversal de el dicho Cristóval Peres de Ellorriaga, vuestro sennor\npadre, e a vos Catalina de Osango, muger del dicho Cristóval Peres,\ndefunto, para que en el lugar por el dicho Vicario General limitado e\nsennalado e declarado e en el dicho suelo podádes fazer e fagádes la\ndicha capilla a vuestra costa e misyón, e ende podades fazer desir misas\ne otros ofiçios dybynos e enterrar a vuestros cuerpos e de vuestros\nsubçesores a la ladera, debaxo del altar de San Martín, segund y en\nconpás que fue esaminado e destajado por vista e esamen de maestre\nMartín de Gorryaran, maestre cantero para ello traydo e por maestre\nPedro de Yrunaga, maestre cantero, et dexando por camino e pasaje a la\nparte del ospytal, tanto en ancho quanto la medida que está sennalada en\nel pilar de piedra del altar de San Juan, con condiçion que la dicha\ncapilla syenpre aya de estar e esté abierta por parte de dentro de la\ndicha yglesia e syn çerradura alguna, y que la dicha capilla sea común\npara todo el pueblo para estar e entrar y andar y rrezar en ella e oyr\nlos ofiçios divinos e para todos los otros ofiçios eclesyásticos e\nseglares que sean nesçesarios al dicho concçejo, eçeto que ninguno se\npueda sepelir nin enterrar en la dicha capilla salvo los que quesyeren o\npremitieren la dicha muger e herederos de dicho Cristóval Peres, que\nposeen e poseyeren su casa, e non otro ninguno. E que para ello la dicha\nmuger e herederos del dicho Cristóval Peres, que poseen su casa, ayan\nde dar e den e paguen luego para la fábrica de la dicha yglesia de\nsennor Sant Pedro, que está an mucha nesçesydad, quarenta ducados de\noro. E más dé una sepultura que tiene en la dicha yglesia para que el\ndicho vicario e manobreros la puedan vender e vendan para la dicha\nyglesia e fábryca e vtelidad d’ella.”\naipatu beharra dago, dokumentuan argi geratzen dela Zumaiako San Pedro\nelizan elizkizunak baino gauza gehiago egiten zirela. Kapera egiteko\neskubidea aita santuak eman zion Cristobali; Iruñeko bikario nagusiak\nhori berretsi eta Zumaiako udalbatzak San Pedro elizaren barruan kapera\negiteko gunea eman zion. Bestalde, une horretan San Pedro elizan lanak\negiten dabiltzala ere aipatzen da; eliza handitzeko lanak izango dira,\nziurrenik. Udalak jakinarazten duenez, lan horiek egiteko dirua falta\nzuen eta Catalina de Osangori eta Juan Perez Elorriagari urrezko 40\ndukat emateko eskatu zitzaien. Horrek elizaren kudeaketa nolakoa zen\nizan behar dugu elizak komunitate baten elkargune izan direla eta\nhistorikoki komunitate horrekin lotutako gaiak jorratzeko gune ere izan\ndirela. Udaletxeak egon baino lehen, adibidez, ohikoa zen batzarrak\nelizetan edo eliza ataritan egitea. Elizak komunitateek sortu izan\ndituzte gehienetan eta eraikin horiek komunitate horien botere eta\naberastasunaren ikur izan dira. Egun elizaren funtzioak betetzeko\nerabiltzen diren eraikin horiek, historikoki komunitateko hainbat\nzereginetarako erabili izan dira. Hori horrela, Cristobal Perez de\nElorriagaren izenean eraikiko den kaperak ezin duela itxiturarik izan\nikusi dugu. Elizaren barrualdeak irekia behar zuela guztien igarobidea\nbermatzeko eta kapera horren erabilerak ere publikoa izan behar zuela.\nElorriagatarrek zuten eskubide pertsonal bakarra bertan hilobiratzekoa\negin zuten kapera gaur egun Zumaiako Parrokian dagoen San Bernabe\nkapera da. Garai eta gizarte hartan elizaren barrualdean gune nabarmen\nbatean kapera bat izatearen sinbolismoa ikaragarria zen. Azken finean,\nelizaren barruan familiaren izenean eraikitako kapera izateak\nkomunitatean indar handia zuen eta bertan ehorzteko eskubideak familia\nhorrek komunitatearen barruan zuen botere eta aberastasuna adierazten\nzituen. Elizak eta ondoren Udaletxeak komunitatearen botere eta\naberastasun sinbolo izan badira, etxea eta sepultura familia edo leinu\nbaten boterearen erakusle izan dira. Horregatik, sepultura familia edo\nleinuaren ondasun preziatuenen artean zegoen eta maiorazkoaren ondasun\nzatiezinen parte izaten zen. Hori ematen du aditzera transkripzioan\nirakur daitekeen “que poseen e poseyeren su casa” formulak. Horren\nguztiaren atzean, beraz, familiaren nahitasun garbi bat zegoen eta\ninteres berezia zuten kapera dotorea egiteko eta artelan ederrekin\nkapera egin eta bertan lurperatzeko eskubidea lortu zutenez, ordura\narte elizan izan duten sepultura emateko eskatzen zaie dokumentuan.\nHorrela, sepultura hori beste familia bati salduko zaio. Pentsa\ndezakegu, Elorriagatarrek lehenago erabili zuten sepulturak ere elizan\ngune esanguratsua izango zuela. Hori salmentara ateratzeak, komunitateko\nbeste familia batek sepultura hori eskuratu eta elizan bere leinuaren\nedo familiaren tokia hobetzea eta maila gorenago batean jartzea ekarriko\nedo leinuaren sepultura elizako gune nabarmenean izatearen garrantzia\nederki adierazten da urtebete geroagoko, 1504ko irailaren 1eko, antzeko\nbeste dokumentu batean. Baina hori hurrengorako utziko dugu.\nZementu naturalaren ekoizpenari buruzko aztarnen bila\ngarrantzia handia izan zuen Zumaiako industrializazioan. Ekoizpen honek\neman zion hasiera hain juxtu herriko industrializazio prozesuari XIX.\nmendearen erdialdera, eta Urola Beheko zementu fabrikek hartu zuten\ngarrantziari esker, Zumaiako portua “Interés General de Segundo Orden”\nizendatua izan zen 1883an. Zementu naturalak Zumaian izan zuen indarraz\njakitun, artxiboan honen inguruko datuak topatu nahian ibili gara.\nbeharra dago ez dugula batere erraza izan, baina honek ez gaitu\nezustean harrapatu. Ekoizpen bati buruzko informazioa lortzeko lehen\niturriak interesatzen zaigun produktua ekoizten zuten enpresak izaten\ndira. Gauza jakina da, ordea, enpresen artxiboak pribatuak direla eta\nhauek ez direla informazioa publikoki partekatzearen oso aldekoak, ezta\nenpresak ateak itxi eta desagertzen denean ere. Hala ere, enpresako\ninformazioa interesgarri gertatu daitekeenaz jabetzen direnak eta\nenpresako agiri funtsa udal artxiboei eskaini izan diotenak ere badira,\nGipuzkoan hauek salbuespen gutxi batzuk izan arren.\nkasuan, tamalez, udal artxiboan oso dokumentu gutxi topatu ditugu\nherriko zementu naturalaren ekoizpenaren berri eskaintzen dutenak.\nAurkitu ditugun gehienak Gurruchaga, Lopez y Compañía enpresarekin\nerlazionatuta daude. Hauek “Zumaya” izenez ezaguna zen zementu\nnaturalaren zabalkundearen berri ematen digute. Baita, fabrika horretan\nlan egiten zuten langileen izenak jaso eta hauen soldaten berri eman\nere. Datu hauek, ur frexkagarria izan dira desertuan.\nkasuan Gurruchaga, Lopez y Compañíak bere ekoizpena merkaturatzeko\npausoak azaleratzen dituzten posta-trukea dugu. Pedro Gurruchaga\nUriartek, beste bazkide batzuekin batera, 1893an jarri zuen martxan “La\nZumayana” izeneko zementu fabrika. 1903an, Pedro hil ondoren,\nGurruchaga, Lopez y Compañía sozietate kolektiboa sortu zuten, bazkide\nberriak sartuz. Sektoreko enpresen artean gazteena zenez, lehiakide\nbeteranoenei aurre egin behar izan zien. Udaletxean Oviedoko\nprobintziako “Cuerpo Auxiliar Facultativo de Obras Públicas” izenekoak\n1905eko uztailaren 21ean igorritako gutun bat aurkitu dugu. Bertan, (..)\nha de ser difícil luchar con los fabricantes de esa Sres. Corta y\nUriarte, ya acreditados, que desde hace tiempo proveen a contratistas y\nal comercio de esta región, vendiendo hoy en idénticas condiciones a las\nque VV. proponen”.\nbertako konpetentzia handiak bultzatuta edo, enpresa honek\nnazioarterako pausoa ematea erabaki zuen. Horren erakusgarri da Mexikon\nbere ekoizpena merkaturatzeko ahalegina erakusten duen posta-trukea.\nGurruchaga, Lopez y Compañía enpresako arduradunak Mexikoko Felipe\nNeumman y Cía. enpresarekin jarri ziren harremanetan 1905ean. Mexikoko\ngobernua zenbait obra egitekoa zen garai hartan eta horretarako zementu\nnaturala behar zuen. Hasiera batean Mexikoko Parlamentua eraikitzeko zen\nzementu eskaera, baina hau laster handitu zen. Dirudienez lurraldean\nzenbait azpiegitura hidrauliko egin nahi ziren, tartean Xochimilcokora\nura bideratzeko akueduktuak. Hau dela eta, Mexikoko Gobernuak, obra\nhauentzako beharrezkoak ziren lehen 100.000 zementu natural upelak nori\nerosiko zizkion erabakitzeko lehiaketa deitu zuen. Zumaiako enpresak ez\nzuen Allen enpresa alemaniarraren baldintzak hobetzea lortu,\nHamburgotik Veracruzerako fletea merkeago suertatzen zelako. Dirudienez\nhemen bukatu ziren Mexikorekin negozioak egiteko saiakerak.\ndugun beste dokumentu interesgarria “La Zumayana” fabrikako langileen\nizenak eta postuak islatzen dituzten 1891, 1901, 1903, 1904 eta 1905eko\nzerrendak dira. Lehen zerrendan, langileak zementu ekoizpenarekin\nlotutako 5 sailetan banatzen zirela ikusten da: xehetze saila, erretze\nsaila, bapore saila, paketatze saila eta portuko biltegiko arduraduna.\nSail hauek gutxitzen edo langileak bateratzen joan ziren urteak pasa\nahala. Horrela, 1903ko zerrendan xehetze saila eta erretze saila dira\naipatzen diren bakarrak. Langile kopurua ere nabarmen jeitsiko da,\nziurrenik prozesuaren atal baten nolabaiteko mekanizioak bultzatuta edo.\n1891ean 18 langile zituen fabrikak, 1901ean 14, 1903an 5, 1904ean 7 eta\n1905ean 2. Azken urte honetako bi langileek xehetze eta erretze sailean\nbatera lan egiten zuten. Langile guzti hauen artean emakume izen bat\ntopatu dugu 1901eko zerrendan: Clara Olaizola. Honek paketatze sailean\negiten zuen lan zakuak sakabanatzen. Azkenik, datu baliagarri bat:\n1891ean eta 1901ean langileen soldatak agertzen zaizkigu. Horren\narabera, 1891ean 2,5 pezeta inguru kobratzen zituen langile batek “La\nZumayana” enpresan eta 1901ean 3,5 pezeta inguru.\nZumayana” zementu fabrikak 1907an utzi zion ekoizteari. Hala ere, egun\nikusgarri daude ekoizpen multzo honen hondarrak. Hauek gertutik\nezagutzeko eta Zumaian zementugintzak izan zuen garrantziaz jabetzeko\naukera paregabea duzue urriaren 7an 10:30ean. Izan ere, Gipuzkoako Foru\nAldundiak urtero antolatzen dituen Ondarearen Europako Jardunaldien\nbaitan, ZIIZ-Zumaiako Industria-ondarearen Informazio Zentroa taldeko\nkideek Narrondoko industriagunea ezagutzeko bisita gidatua antolatu\ndute. Izen emateko 943 86 10 56 telefonora deitu besterik ez dago.\nHemendik bertara gerturatzeko gonbitea luzatu nahi dizuegu. Izan ere,\nzementugintzaren inguruan aritzeko zein ZIIZeko kideak baino hobeto?\n*Argazkia: Gurruchaga, López y Cía. enpresaren dokumentu baten buruko irudia


Hiria GUZTIAK __ALICANTE__ BENFERRI ORIHUELA PILAR DE LA HORADADA __MURCIA__ ABANILLA ALCANTARILLA ALQUERIAS BENIEL CABEZO DE TORRES CARTAGENA CASILLAS COBATILLAS EL ESPARRAGAL EL RAAL FORTUNA LA MANGA DEL MAR MENOR MOLINA DE SEGURA MONTEAGUDO MULA MURCIA ORILLA DEL AZARBE PUENTE TOCINOS SANTA CRUZ SANTOMERA ZARANDONA ZENETA\nGUZTIAK __ALICANTE__ BENFERRI ORIHUELA PILAR DE LA HORADADA __MURCIA__ ABANILLA ALCANTARILLA ALQUERIAS BENIEL CABEZO DE TORRES CARTAGENA CASILLAS COBATILLAS EL ESPARRAGAL EL RAAL FORTUNA LA MANGA DEL MAR MENOR MOLINA DE SEGURA MONTEAGUDO MULA MURCIA ORILLA DEL AZARBE PUENTE TOCINOS SANTA CRUZ SANTOMERA ZARANDONA ZENETA\napartamentua - Santomera (El rosario)\npisu - Santomera (Centro)\npisu - El Esparragal (Campo de futbol)\nduplex-a atico-a - El Esparragal\natico-a - COBATILLAS (CENTRO)\npisu - Santomera\natico-a - Santomera\nDuplexa - Santomera (Villamurcia)\nDuplexa - El Esparragal (Urb. Los Ángeles)\npisu - Murcia (Centro)\nPAG 1/27 - TOTAL 317 Jabetzak\ntxaleta - Fortuna (EL RELOJ) , Eraikitako azalera 126m2, 242m2, 3 Gelak, 2 bainugelak, Urbanizazioa.\napartamentua - Santomera (El rosario) , Eraikitako azalera 58m2, 1 Habitacion , 1 bainugelak, Igogailua.\npisu - Santomera , Eraikitako azalera 236m2, 3 Gelak, 2 bainugelak, Igogailua.\nDuplexa - COBATILLAS (CENTRO) , Eraikitako azalera 128m2, 33m2, 4 Gelak, 2 bainugelak.\nLursaila - Fortuna (EL RELOJ) , 1334m2.\ntxaleta - Santomera (Matanzas) , Eraikitako azalera 193m2, 679m2, 4 Gelak, 2 bainugelak, igerilekua,...\netxea - COBATILLAS (COBATILLAS LA VIEJA) , 115m2, 3 Gelak, 2 bainugelak.\n- Alquerias (Centro) , Eraikitako azalera 140m2, 20m2, 4 Gelak, 1 bainugelak, Kanpoko guztia.\npisu - Orihuela (La Aparecida) , Eraikitako azalera 105m2, 30m2, 3 Gelak, 2 bainugelak, Kanpoko guztia.\netxea - Santomera (Matanzas) , Eraikitako azalera 1124m2, 2386m2, 2 Gelak, 1 bainugelak.\npisu - El Esparragal (El Campillo) , Eraikitako azalera 131m2, 3 Gelak, 2 bainugelak, Igogailua, igerilekua.\netxea - Santomera , Eraikitako azalera 170m2, 85m2, 40m2, 4 Gelak, 2 bainugelak.


Fraternidad-muprespa-ren laguntza emakumeei indarra emateko\nErantzukizun Sozial Korporatiboarekiko Gure KonpromisoaKorporazioaren Plan Estrategikoa (PEC)FMren berdintasun planaDistintivo igualdad en la empresaNazio batuen mundu itunaDibertsitatearen Charter-aCódigo éticoEraginkortasun energetikoa (RITE)\n2011ko maiatzean Fraternidad-Muprespak “Emakumeei indarra ematen” proiektuari bere babesa emateko sinatu zuen. Proiektua Emakumeentzako Nazio Batuen Garapen Funtsak (UNIFEM) sortu du.\nProiektu horren helburua ez da soilik genero berdintasuna bultzatzea, izan ere, proiektuaren izena Margaret Shuler Estatu Batuetako soziologoak garatu zuen herri hezkuntzan jatorria duen "empowerment" filosofiatik dator. Shuler-en iritziz, indarra emate hori zera da: “emakumeei euren bizitza eta ingurunea konfiguratzeko gaitasuna ematen dien prozesua, estatusaren eta harreman sozialen inguruko kontzientziazioaren bilakaera.”\nEspainian azken 30 urteetan genero berdintasunaren esparruan aurrerapauso asko egin baditugu ere, oraindik ere hainbat harresi badira erabateko berdintasunera heltzea galarazten digutenak; izan ere, urte askotako esfortzua beharrezkoa da emakumeak beti bigarren mailan egon diren kultura tradizionala aldatzeko. Munduko 200 herrialde baino gehiagotan, emakumeak oraindik baztertuta daude tradizioan oinarrituta dauden arau eta legeek indarrean jarraitzen dutelako, eta guztiak ere erabat baztertzaileak dira. Arau eta lege horien erruz emakumeek ezin dituzte ekoizpen baliabideak erabili, ezin dute ezer oinordetzan hartu eta ezin dute esparru publiko zein pribatuko erabakiak hartzen parte hartu. Baztertze horri dagokionez, emakumeei indarra emateko prozesuak hainbat ikerketatan lortu du haren adierazpen osoa. UNIFEMek enpresei deialdi bat egin nahi die zazpi printzipio hauei babesa eman diezaien:\nMaila goreneraino genero berdintasuna bultzatzea. Lanean gizonezkoak eta emakumezkoak erabat berdin tratatzea, giza eskubideak eta baztertze-eza errespetatu eta defendatzea.\nLangile guztien (gizonezko zein emakume) osasuna, segurtasuna eta ongizatea zaintzea. Emakumeen hezkuntza, heziketa eta garapen profesionala sustatzea. Emakumeek indarra lor dezaten enpresa-garapeneko jarduerak zein horniketa kateei eta marketinari buruzkoak gauzatzea. Berdintasuna sustatzea komunitateetako ekimenen bitartez.\nGenero berdintasunaren alde egindako aurrerapausoak ebaluatu eta zabaltzea.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Miguel Ángel Gómez Viar Garraioak, Mugikortasuna eta Lurraldearen Kohesioa Sustatzeko foru diputatu berria bere karguaz jabetu da - Área de prensa - Bizkaia.eus\nMiguel Ángel Gómez Viar Garraioak, Mugikortasuna eta Lurraldearen Kohesioa Sustatzeko foru diputatu berria bere karguaz jabetu da\n2018(e)ko uztailaren 11(a) 10:46\nUnai Rementeria Miguel Ángel Gómez Viar diputatu berri agurtzen\nMiguel Ángel Gómez Viar Garraioak, Mugikortasuna eta Lurraldearen Kohesioa Sustatzeko foru diputatu berria bere karguaz jabetu da gaur, Unai Rementeria Ahaldun Nagusia buru izan den ekitaldi batean. Karguaz formalki jabetu ondoren, Garraioen titular berriak Gobernu Kontseiluak modu berezian Gernikako Batzar Etxean egin duen bileran parte hartu du, baita Batzar Nagusien ohiko osoko bilkuran ere.\nForu diputatu berria duela gutxi Espainiako Gobernuaren Bizkaiko ordezkariorde izendatu duten Vicente Reyesen ordez sartu da.\nMiguel Angel Gómez Viarrek ondo bereiztutako bi arlo dituen sail bat zuzenduko du. Alde batetik, Garraioen eta Mugikortasunaren arloa, Bizkaibus eta salgaien garraioa kudeatzeaz arduratzen dena; eta, bestetik, Lurraldearen Antolamenduarena, 7.000 biztanle baino gutxiago dituzten Bizkaiko udalerrietako hirigintza-kudeaketaz arduratzen dena. Izendapenaren berri izan eta gutxira iragarri zuen bere helburu nagusietako bat zela ezaugarri hauek dituen garraio publiko baten alde lan egitea: kalitatekoa; ekonomikoki bideragarria, lurraldeko leku guztietara iristen dena, gizarte-talde guztiei mugikortasuna bermatzen diena eta ingurumena errespetatzen duena.\nDiputatu berria Barakaldon jaio zen 1970ean; Hiri Soziologian lizentziaduna da, Deustuko Unibertsitatean, eta mugikortasunaren eta azpiegituren arloetan garatu du bere lan-ibilbidea gehiena. Salgaien Nazioko eta Nazioarteko Garraiorako Lanbide Gaikuntza du; halaber, Lan-arriskuen Prebentzioko goi-mailako teknikaria da, laneko segurtasunean, higiene industrialean eta ergonomian espezializatua.\nGaur egun, eta 2011tik, Burtzeña Enpresa Parkea sozietateko zuzendari kudeatzailea da.


Uztailaren 12ko Eusko Legebiltzarrerako hauteskundeetan Udal Pilotalekuan eman beharko da bozkaUrnietako udala | Urnietako udala\nUztailaren 12ko Eusko Legebiltzarrerako hauteskundeetan Udal Pilotalekuan eman beharko da bozka\nEusko Legebiltzarrerako hauteskundeak uztailaren 12an ospatuko dira Covid 19ak baldintzaturiko egoera berezi honetan, eta aldaketa nagusia hauteslekuan izango da. Izan ere, bozka Udal pilotalekuan eman beharko da igande honetan, eta ez Lekaio kultur etxean aurreko hauteskundeetan bezala.\nHauteslekuaren aldaketa gauzatu da frontoiko eremua askoz zabalagoa delako, eta horrek, segurtasun distantziak bermatzea ahalbidetzen duelako. Horretaz gain, bestelako neurri bereziak hartu dira, eta 2-3 pertsona egongo dira momentuoro sarbideak kontrolatzeko eta eraikinaren barruan jendea dagokion gunera bideratzeko\nHelburua jende pilaketak saihestea da eta gutxieneko distantziak mantentzea ezinbestekoa izango da. Gehienez, 120 egon ahalko dira momentu bakoitzean frontoiaren barruan Udal langileak eta mahaikideak kopuru horren barruan izanda. Horretarako, garrantzitsua da jendea modu mailakatu batean iristen joatea, eta ez denak batera. Aurreko hauteskundeetan jende dezente joan izan ohi da 12:00-14:00 bitartean bozka ematera, eta beraz, ordu horietatik kanpo joatea gomendatzen da.\nHauteskunde mahaietan egon beharko duten pertsonei dagokienean, haien segurtasuna bermatzeko kit-a egongo da hauteskunde mahai guztietan.\nBestalde, ondorengo gomendioak luzatzen zaizkie boto emaileei:\nDerrigorrezkoa da musukoa eramatea\nGarbitu eskuak lokalera sartu aurretik\nEtxetik atera aurretik kontsultatu zure mahaia\nAhal baduzu, zure botoa etxetik prestatuta eraman\nEskura izan zure NAN dokumentua\nZure botoa ahalik eta azkarren eman\nAdministrazioko arduradunen jarraibideak bete\n← Manttale inguruko lur-sailak garbitu dira “Goilarre” programari esker\nParte Hartuz 2020: herritarrek proposaturiko 15 hobekuntza egingo dira


Lapiko Kritikoa » Euskal unibertsitatera bidean (Gara. 2012-09-09)\nEuskal unibertsitatera bidean (Gara. 2012-09-09)\nBy Andoni Olariaga Azkarate • Sep 9th, 2012 • Category: Azterketak eta Azalpenak\nUnamunoren ustez herriei askatasuna kulturak ematen die. “Ezazue hegan egiteko askatasuna proklamatu, hegoak eman baizik… Herriari eman behar zaion askatasuna kultura da.” Askatasun hori kultura bakoitzak bere kultura propioa eraikiz eratu behar du, nork bere askatasun propioa. Euskal Herrian, ordea, gure kultura Espainia eta Frantziaren azpikultura bihurturik dago aspalditik, hori jakina da. Boterearen gezur legitimoaren pribilegioarekin, Sabino Arana arrazista eta Ortega y Gasset intelektual espainol handi bilakatu dira, Joxe Azurmendik esan bezala, gure unibertsitate zein eskoletan. Logika horrek autore unibertsaltzat dauzka Jose Antonio Marina, Fernando Savater eta enparauak; bitartean, euskal pentsamendua azpiatala ere ez da. Etica para Amador da gure eskuliburua, Euskal Herria krisian ez. Hori da gure errealitatea. Izan ere, filosofia unibertsalaren parte filosofo espainolak bakarrik izan daitezke, eta, asko jota, abertzaleak ez diren filosofo euskaldunak. Aldiz, Txillardegiren pentsamendua, esaterako, ez da unibertsala, euskal abertzaletasunarena da izatekotan. Odon Elorza Donostiako alkatea eta Juan Karlos Izagirre Bilduko alkatea diren bezala, berdin-berdin; batzuei bakarrik suposatzen zaie unibertsaltasuna herri honetan. Gure pentsamendua eta pentsalariak, beti adjektibatuak, azpiatal bezala ongi zapalduak eta ezdeusak izaten jarraitzeko ahalegin handia egin du inperialismo espainolak, eta ahaleginak bere fruituak eman dizkiola esan behar da.\nIzan ere, gure unibertsitateetan gutxi-askok dakite nortzuk diren Arizmendiarrieta, Mirande, Rikardo Arregi, Agirrebaltzategi, Txillardegi eta enparauak, asko jota, ezagunak egiten zaizkigunak haien izenak dira. Eta haiek ez ezagutzea ez da gure utzikeriaren ondorio, baina gure errespontsabilitatea da haiek ahanzturan ez uztea. Izan ere, unibertsitatean inoiz ez dira ikertzen, esaterako, 1960. hamarkadan Jakinen loraldiaren baitan izandako ekarpen intelektualak, pentsamendu unibertsalaren parte gisa. Izatekotan, pentsalari eta paradigma filosofiko, kultural eta politiko horiek abertzaletasunarenak dira, ez dute merezi unibertsitatean ikerketa subjektu izatea. Hortaz, ez dira sartzen gure pentsamenduaren historian, filosofiaren historia Espainiak idazten baitigu oraindik. Zentzu horretan, Euskal Herriak ez du filosofiarik, soziologiarik, antropologiarik… finean, pentsamendu propiorik: guk hala eraikitzen ez dugun arte.\nNazio gisa, kulturalki espainolak gara aspektu horretan. Nazioak komunitate imaginarioak diren heinean eta imaginario horiek egunez egun alor desberdinetatik elikatzen eta eraikitzen diren heinean, pentsamenduaren alorrean guztiz eraiki gabeko imaginario bat dugula esan daiteke, eta imaginario hori efektibo egiteko inongo egitura eta borondaterik eza. Hainbeste urteren eta hainbeste inposizioren kontra urtetan egin diren ekarpen intelektualek ez dute merezi ikasgai kaxkar bat ere gure unibertsitateetan; baina kontuz, ikasgai bat egiten badute oraindik ere eskerrak eman behar dizkiozu hezkuntza sistema espainolari eta! Errealitatea horixe da; esaterako, pil-pilean dagoen hizkuntzaren eta pentsamenduaren arteko harremanaren gaia (edota kulturaren eta naturaren artekoa) ikertu, irakatsi eta estudiatu nahi bada, gure unibertsitateetan pentsalari amerikar eta espainolenak dira irakurri beharreko eskuliburuak. Argi baitago, alor honetan Txillardegiren eta Joxe Azurmendiren ekarpen erraldoiak (azken honek liburu andana dauzka gaiaren inguruan, sasifilosofo espainol askok baino askoz hobe tratatuak) ez dira kontuan hartzekoak: euskaldun abertzaleak dira, punto. Betiko logika espainol berbera atzean.\nGurea bezalako herri txiki baina pentsamendu hain aberatsa izan duen eta duen herri batean, gure pentsamenduaren bazterketa eta zokoratzea egunero egiten zaigun eta gehiago onartu behar ez den mespretxu iraingarria da. Garaia da gure herriak bere pentsamendu propioa berreskuratu, berreraiki, ikertu eta zabaltzeko. Izan ere, euskal pentsalaririk ez da egongo euskal pentsamendua ez baldin badago: Jon Mirande ez baitago bizirik testuetan eta liburuetan dagoenean, haren pentsamendua zabaldu eta ikertzen denean baizik. Salbuespen ederrak kenduta, hortaz, eremu ofizialetan gure pentsamenduak ez du aitortzarik.\nEta bada garaia, halaber, gure herriak pentsamendu unibertsalari egin dizkion ekarpenak zeintzuk diren galdetu, pentsatu eta ikertzeko, filosofia espainolaren galbahetik pasa gabe. Horretarako, egun badaukagu Euskal komunitate filosofiko dispertsatu handi bat, guztiz egituratu gabea. Arazo horri buelta ematea erraza da, interes komunen inguruan indarrak batuz, nola politikan hala kulturan; uniformizaziorako bidean baino, gure diferentzia guztietatik abiatuta euskal pentsamenduaren komunitate sendo bat eraikitzeko, ditugun erronka guztiei ganoraz erantzun ahal izateko. Hau da, giza zientziek osatzen duten esparru anitzetatik euskal herrirako pentsamenduaren komunitate sendo bat sortzeko beharra ezinbestekoa da.\nBaina Euskal Herritik mundura betiere, eta mundutik berriz Euskal Herrira, inongo galbahetatik pasa gabe. Ez gaude 60ko urteetan bezala, eta, beraz, ez dugu beste hainbat urte luzez militantismo hutsetan zertan aritu, instituzio desberdinen laguntza gabe. Hogeita hamar urte dira EHUn filosofia euskaraz irakatsi eta egin dena; ondorioz, badago masa kritiko filosofiko nahikorik, euskarazko filosofiagintza egituratu eta bultzatzeko. Arlo politikoan bezala, alor horretan ere instituzioek, herri mugimenduek eta kultur eragileek indarrak batu behar dituzte, minimoak konpartitu eta batak besteari elkar lagundu, bide berean. Bide horretan, erronka horiei aurre egiteko gauden egoeran arduragabekeria xamarrak dira abstentziorako deia egiten duten zenbait aldarri; horrek, gaur eta hemen, gure kultura zokoratu eta mespretxatu duen horri bazka ematea baino ez baitu ekartzen, bide honetan instituzioetatik ezinbesteko laguntza diren ahots abertzale eta ezkertiarren indarra ahuldu besterik ez baitu ekartzen.\nAzkeneko helburua, hortaz, Euskal Herriko pentsamenduaren komunitate bat sortzea da, gure herria filosofiaren arloan ere Espainia eta Frantziari subordinatua izateari utzi eta autonomo gisa aurkezteko komunitate zientifikoaren aurrean. Bide horretan pauso efektiboak emateko unea dela ematen du.\nHain zuzen, helburu horren izpirituarekin sortu zen UEU. Udako Euskal Unibertsitatearen ametsetako bat, hastapenetatik, Euskal Unibertsitatearen sorrera izan baita. Eta gaur eta hemen, eremu politikoan bezala, trantsizio garai bat beharrezkoa izango da, helburuetara hurbildu nahi badugu. Horregatik, UEUk sustatu eta EHUk eskainiko dituen lau graduondoko berriak euskal unibertsitaterako trantsizio bidean ulertu behar dira. Euskal unibertsitatea egingo bada (eta Euskal Estatua eraikiko bada), lehenik gai izan beharko dugu trantsizio hori aurrera ateratzen: bestela jai dugu. Graduondoko horietako bat, EHko pentsamendua XX-XXI. mendean, artikulu honetan aipatutako logika eta hutsuneari buelta emateko saiakera xume bat besterik ez da. Behingoagatik, Larramendi, Mirande, Txillardegi, Azurmendi… eta oro har gure pentsalari guztiak, inongo galbahetik pasa gabe, pentsamendu unibertsalean kokatu eta horrekin elkarrizketan jartzeko ordua da. Hemendik aurrera ez izatea Txillardegiri buruz ohoratzeko bakarrik idatziko dugula, edo Azurmendiri buruz bere lagunek idatziko dutela (hori ere bai); aitzitik, haien pentsamendua unibertsitatean ikertu eta estudiatu behar da, beste guztiak bezala. Arlo politikoan ez ezik, eremu honetan pausoak ematen ez baditugu, gure nazioaren askatasuna hankamotz geratuko da.\nZer da nazioa? (Gara. 2012-05-13)\nIndarkeriaz eta indargintzaz (Gara. 2012-09-20)\nTsunamiaren ondorengo bestondoaz (Gara. 2012-08-12)


Dakrisek ikusi ezin denaren magiaz beteko du Euskalduna - Euskalduna Jauregia\nDakrisek ikusi ezin denaren magiaz beteko du Euskalduna\nTelebistako Dakris magoak, Magiaren Sari Nazionala irabazi duen ilusionismoaren fenomeno berrietako batek, “Ya no me ves” ikuskizun harrigarria aurkeztuko du Euskaldunan; bertan, ilusioa, umorea, efektu harrigarriak eta magia ardatz dituen mundu batera eramango ditu ikusleak. Ikusgai jarriko du ikusten ez dena.\nMutiko ikusezina ezizenaz ezaguna, Dakris Discovery Max telebista-kateko ilusionista izan da “El Mago Pop” saioan. Bertan, Ricky Rubiorekin, Alaska eta Mariorekin, Mireia Belmonterekin, Sergio Dalmarekin, Roca sukaldariburuekin, Jorge Lorenzorekin, Jordi Cruzekin, David Bustamanterekin eta beste hainbat pertsonaia ospetsurekin aritu izan da. Gainera, Antena 3ko “El hormiguero” eta “1, 2, 3…Hipnotizame 2” saioetan ere hartu du parte.\nDuela zenbait hilabete, Dakrisek ilusioarekin zer egin daitekeen erakutsi zuen: Bartzelonako Familia Sakratu ospetsuaren parte bat desagerrarazi zuen; ume bihurtu zen, eta, azkenik, ikusezin bihurtu zen, taberna bateko mahai baten aurrean zegoen bitartean. Haurtzarora itzultzen zen bideoak sekulako arrakasta lortu zuen ordu gutxiren buruan, eta 6 milioi aldiz erreproduzitu zen. Ordura arte, David Copperfieldek bakarrik lortua zuen ilusio hori egitea, duela 20 urte baino gehiago. Ordura arte, mago batek ere ez zuen lortu ikusezin bihurtzea.


Olatz Perez de Viñaspre: “SNOMED CTk, medikuntza alorreko sare semantikoak, milioi bat termino inguru barnebiltzen ditu, guztiak eskuz euskaratzea lan oso neketsua da” — Unibertsitatea.Net\nHemen zaude: Hasiera › Ziztu bizian › Olatz Perez de Viñaspre: “SNOMED CTk, medikuntza alorreko sare semantikoak, milioi bat termino inguru barnebiltzen ditu, guztiak eskuz euskaratzea lan oso neketsua da”\nOlatz Perez de Viñaspre: “SNOMED CTk, medikuntza alorreko sare semantikoak, milioi bat termino inguru barnebiltzen ditu, guztiak eskuz euskaratzea lan oso neketsua da”\n2013/06/26 - Unibertsitatea.net\nOlatz Perez de Viñaspre Sistemen Informatikan Ingeniari Teknikoa eta Informatikan Ingeniaria da eta IXA taldeak eskaintzen dituen Karrera Bukaerako Proiektu bati esker eman zituen Lengoaia Naturalen Prozesamenduan lehenengo urratsak.\nSNOMED CT medikuntza inguruko terminologia euskaratu du, Olatz Perez de Viñaspre (1987/06/19) UEUkideak. UPV/EHUn Hizkuntzaren Azterketa eta Prozesamendua Masterra otsailean bukatu eta SNOMED CT sare semantikoa euskaratzeko aplikazioa tesia ere aurkeztu zuen. Sistemen Informatikan Ingeniaritza Teknikoa eta Informatikan Ingeniaritza ikasketez gain, orain doktoretzan dabil buru belarri, lan eta lan. Baina, gaurkoan, bere masterreko tesiaz hitz egingo dugu.\nNola hasi zinen edo nola aukeratu zenuen bide hau?\nSistemen Informatikan Ingeniaritza Teknikoa ikasten nenbilela, IXA taldeak eskaintzen dituen Karrera Bukaerako Proiektu bat aukeratu nuen, Maite Oronoz irakaslearen zuzendaritzapean. Proiektu honek Lengoaia Naturalen Prozesamenduan nire lehenengo urratsak emateko aukera eman zidan, galderak erantzuteko sistema batean (Ihardetsi) sintaxi-informazioaren erabilera eta ekarpena aztertuz. Asko gustatu zitzaidan lerro honi jarraipena eman nahi izan nion, eta horrela IXA taldearekin lan-poltsa batekin lanean hasi nintzen, gaur arte.\nZerrek bultzatuta hasi zinen masterrean?\nEgia esanda, IXA taldean lanean hasi nintzenean Doktoretza egiteko aukera zabaldu zitzaidan, eta bide horri jarraituz emandako urrats bat gehiago izan da Masterra. Hizkuntzaren Azterketa eta Prozesamendua masterra Doktoretzan aurrera egiteko beharrezko ezagutza eta gaitasunak lortzen oso lagungarria izan da.\nSNOMED CT sare semantikoa euskarazko lehen urratsak eman dituzue tesian, ezta?\n"SNOMED CT sare semantikoa euskaratzeko aplikazioa" da Masterreko tesiaren izenburua, nahiz eta benetan horretarako lehen urratsak garatu ditugun, aplikazio osoaren diseinua egin dugu.\nZer jorratzen duzu tesian? Eta nolatan bururatu zitzaizun inguru honetan, osasunaren munduan, murgiltzea?\nGaur egun medikuntzaren alorrean dagoen terminologia eleanitz ulergarriena kontsideratzen den SNOMED CT euskaratzeko ahaleginetan gaude, itzulpen automatikoak eskaintzen dituen abantailak baliatuz. Izan ere SNOMED CTk milioi bat termino inguru barnebiltzen ditu, guztiak eskuz euskaratzea lan oso neketsua da. Horrela, guk euskarazko ordain hautagaiak proposatzen ditugu, gerora adituek zuzendu eta balioztatu beharko dituztenak.\nNire doktoretza zuzendariaren (Maite Oronoz) eskaintza izan zen osasun munduan murgiltzea. Berak denbora bat zeraman Lengoaia Naturalen Prozesamendua osasun arloan lantzen, eta niri ideia ona iruditu zitzaidan. Tamalez alor honetan ez ditugu euskarazko baliabide lexikal zabal eta bateratuak, eta horrela sortu zitzaigun SNOMED CT euskaratzeko proiektua.\nZein izan da tesiaren prozesua?\nLehenengo urratsa SNOMED CT sakonki aztertzea izan zen, bai Ingelesezko zein Gaztelaniazko bertsioak. Azterketa honen bidez, SNOMED CT euskaratzeko jatorrizko bertsioa aukeratu genuen (Ingelesa, sendoagoa baita) eta termino edota deskribapenen egiturak aztertu genituen. Horrela, euskaratzea egiteko algoritmo bat definitu genuen, termino edota deskribapenak euskaratzeko urrats ezberdinak ezarriz. Honetaz gain, SNOMED CTren euskaratze prozesuan beharrezko informazioa adierazteko eta egituratzeko formalismo bat egokitu genuen. Azkenik, definituriko algoritmoko lehenengo urratsa inplementatu genuen, hau da, SNOMED CTko terminoak hiztegi espezializatuetan bilatu eta hauen euskal ordainak jaso genituen. Honetaz gain, SNOMED CT eta Gaixotasunen Nazioarteko Sailkapenaren 10. bertsioaren (GNS-10) arteko mapaketa erabili dugu, euskarazko GNS-10ko terminoak SNOMED CTn gehitzeko.\nEtorkizunean, tesian jorratu ezin izan dituzun terminologiarekin jarraituko duzu?\nBai, hala da, momentuz jarraitu egingo dugu. Une honetan algoritmoaren bigarren urratsa inplementatzen gabiltza: hitz bakarreko gaixotasunen terminoak medikuntzako eta biologiako aurrizki eta atzizkien bitartez euskaratzen. Hau da, hitzak aurrizki eta atzizkietan banatzen ditugu, eta gero zati bakoitzaren euskarazko ordainak elkartuz sortzen ditugu terminoak. Horrela, hiztegietan agertzen ez diren euskarazko terminoak sortzen ditugu. Aipatu beharra dago, lan honetarako eskuz aurrizki eta atzizkien ingelesetik euskararako baliokidetzak egin ditugula, 2.300 parekatze inguru lortuaz.\n(txiotesia1, txiotesia3, txiotesia4)\nEtiketak: txiotesia Ikertzaileei_elkarrizketa emakumea_ikertzailea elkarrizketa


Kurtzetxikiko sua ere, kontrolpean - Debagoiena - Goiena.eus\nKurtzetxikiko sua ere, kontrolpean\nUbane Madera 2013-08-01 11:40\nKurtzetxikiko sutea ere lortu dute kontrolatzea, suhiltzaileen beste kamioi bat bertaratu ostean. Iberdrolakoak ere izan dira bertan, tentsio altuko posteak daudelako han. Zorionez, baina, haiek ez dute lanik izan. Aretxabaletako sutea kontrolpean dute arratsaldeko lehen ordutik.\nKurtzetxikiko sutearen argazki galeria\nTxakur ugari zeuden, Aretxabaletan erretzen dabilen txabolan (argazkiak)\n"Haize handia dabil, eta horrexegatik kosta zaigu sua menderatzea". Horixe suhiltzaileek esandakoa Kurtzetxikiko sutearen gainean. Emandako informazioaren arabera, lehenagoko erreketa baten txinparten eraginez piztu da han sua, "txinpartek denbora luzea eman dezakete-eta erretzen", azaldu dute.\nLegazpiko suhiltzaileekin batera, mendiko zerbitzuetako langileak, basozainak eta udaltzainak ere Kurtzetxiki eta Bedoña arteko mendian daude, sua itzaltzen laguntzen.\nAretxabaletako suteari dagokionez, hura bai, kontrolatuta dute. Perimetro guztia aseguratuta dago, eta errepidea zabalik. Hala jakinarazi dio GOIENAri Segurtasun Sailak zein Zubillagako suhiltzaileen arduradun Mikel Larrañagak. "Iritsi eta hamar minutuan-edo, perimetroa kontrolatuta genuen. Baina hasieran su handia zegoen. Zaila izan da emendatzea. Gainera, txabolaren teilatua txapazkoa zen, eta lehenengo hura hoztu behar izan dugu barrura sartu ahal izateko; orain ere inguru guztia hozten gabiltza", kontatu du.\nEta horrexegati, adierazi du oraindik ere luze joko duela txabolako sua emendatzeak, hain justu ere, txapak berotasuna mantendu egiten duelako.\nTxabola barruan zeuden txakurrei buruz, berriz, Larrañagak esan du "hiruzpalau" ihes egiten ikusi dituela, baina gainontzekoak akabatuta izango direla.\n3.000 euro inguruko txakurra\nTxakurren artean denetarik zegoen: braco, setter irlandarrak… "Denetarik zegoen, txakur onak, ertainak eta txarrak. Bertan zegoen garestienak 3.000 euro inguru balioko zuen", kontatu du txabolako ugazabaren koinatuak. "Antzarrak, berriz, bizirik ikusi ditut. Eta ostera, ikusten duzue, fruta arbolak ere bazeuden, oiloak… Dena den, ez da pertsonarik zauritu, eta hori da printzipalena; beste guztia berreskura daiteke", gaineratu du hark.


Kaleen garbiketa sakonagoa dekapatu zerbitzuarekin - Beasaingo Udala\nArgitaratua: 21 Maiatza 2020\nUdalerri garbiagoa eta txukunagoa bilakatzeko bidean garbiketa sistema berria jarri du Udalak abian eta Beasain Txukun! leloa daraman ibilgailua kaleetan ikus daiteke jada\nBeasaingo Udalak eskuratu duen baliabide honekin, herri eroso eta bizitzeko atseginagoa izateko helburuari jarraituz indartu du kaleetako garbiketa zerbitzua. Garbiketa sistema berria egunotan ari da sakon garbitzen eremu publikoetako lurzorua.\nDekapatu zerbitzuak, lurzoruaren gaineko geruza zikina errotik garbitzen du. Ura eta garbikariak presio handian jaurtiz eta zorua eskuilatuz funtzionatzen du ibilgailuan dauden bi presio-bonbei esker (250 bar-etaraino iritsi liteke lanean).\nUrtean zehar, herriko espaloi eta espazio irekietako zoruak pasatzea da helburua eta horretarako egituratuta dago urte guztirako antolaketa.\nKonfinamendu egoera baliatuz, azken asteetan udalerriko erdigunean ibili da lanean ibilgailua dekapatzeko makinez lagunduta. Izan ere jende gutxiago kaleetan ibiltzeak lan hau erraztu du.\nLan erritmoari dagokionez aise eta arin ari dira kale garbiketako langileak. Barrendain plaza eta Iturriotz kaleko eremua 30 eguneko epean egiteko asmoa zen baina lehenago bukatzea espero da. Emaitza begi bistakoa gertatzen ari da. Zikina kentzeak jatorrizko itxura ekarri bait du hainbat lekuetan. Zer esanik ez sistema berria honekin lana errazteaz gain eraginkorragoa eta arinagoa bihurtu dela.\nKoronabirusak eragindako alarma egoera ezarri zenetik, garbiketa zerbitzuak udalerriko hainbat lekuetan desinfektatze lanak indartzea ekarri zuen. Bereziki jendea eta herritarrak gehien mugitzen diren lekuetan; hala nola, dendak aurkitzen diren merkatal eremu eta kaleak, Arana kalea (bi aldiz egunean), igogailu publikoak, edota osasun etxea, non egunero egin da garbiketa eta desinfektatzea. Udalak bertako arduradunen esker ona jaso du egindako lanagatik. Eginkizun hauetara gehitu diren langileez gain, ureztatzeko kamioia, erratz-makinak (ura eta garbikariekin) eta desinfekziorako motxila erabili dira eginkizun hauetarako.\nGarbitutakoa eta garbitu gabekoaren arteko aldea ikus daiteke\n2021, Urtarrila 22\nGazteen lokaletarako araudia egin aurreko…\n2021, Urtarrila 21\nIgartza Musika Programak egungo egoerara…\n2021, Urtarrila 19\nBeasaingoak ez diren Antzizar kiroldegiko…\n2021, Urtarrila 18\nIgunea arratsaldez eskaintzen hasi da…


Urrezko puntuak dira goraka doan Lauburu batentzat - Lauburuke\nPasa den astean jokatutako derbian hiru puntuak eskuratu ostean, moreek Belabietara itzuliko dira beste aurkari zuzen baten aurrean jartzeko, Guadalajara taldea. Larunbatean izango da 18:30etik aurrera.\nEgutegiaren kapritxoz, sailkapeneko lehenengo postuetan dauden taldeen kontra jokatzea egokitu zaio Laubururi ligaren lehenengo heren honetan. Hala, larunbatean ligako bederatzigarren jardunaldia jokatutakoan, Ibarra, seigarren postuan kokaturik, aurretik doazen bost aurkarien kontrako norgehiagokak jokatuta izango ditu jada. Moreek pilatuta dituzten 14 puntu horiek beraz, balio handia hartzen dute, lehenengo postutik seira egonda. Asteburu honetan garaipena lortuz gero, tarte hori murriztua ikusiko dute ziurrenik ibartarrak, buru diren aurkari zuzen batzuen arteko neurketak direla-eta.\nAlta, Guadalajara lehiaketako talderik indartsuenetako bat da eta puntuak etxean geratzea ez da batere erraza izango. Bisitariak aurten betetzen du bere hirugarren urtea Laubururen multzo berean parte hartzen, eta beti sailkapen taularen lehenbiziko postuetan amaitu du liga. Beteranoak eta gazteak nahasten dira taldean, eta bertan, kirol honen elitea ezagutu duten jokalari batzuk dauzka. Ikuslearentzat erakargarria izateko osagai guztiak izango dituen norgehiagoka izatea espero da.\nAlfredo Hualde entrenatzaileak ondoko hitz hauek eskaini zizkigun norgehiagokari buruz: “Bolada baikor baten barne gaude eta jardunaldi bakoitzean puntuak gehitzen jarraitu nahi dugu. Aurkari zaila tokatu zaigu oraingoan, baina etxean jokatzen dugu eta Belabieta gure gotorleku bihurtu behar dugu. Iaz hementxe irabazi ziguten eta ikasgaia ikasita izan beharko genuke”.\nNorgehiagoka 18:30ean izango da Belabieta kiroldegian\nPartiduaren nondik norakoak beti bezala, Klubeko twitter bidez jarraitu ahal izango dituzue.\nEz ahaztu: LARUNBATA, AZAROAREN 10 18:30ean\nOharra: Norgehiagokaren atsedenaldian klubeko bazkideen artean Leaburuko Ostatu jatetxeak eskainita, bi lagunentzako afari baten zozketa egingo da.


Mediterraneoaren maila metro erdi baino gehiago igo daiteke mende honetan | Consumer\nMediterraneoaren maila metro erdi baino gehiago igo daiteke mende honetan\nUraren tenperatura ere igo egingo da, 1 eta 2,5 gradu artean, gutxi gorabehera.\nKlima Aldaketari buruzko Gobernu arteko Taldearen (IPCC, ingelesezko siglen arabera) eredu globaletatik abiatuta, Espainia eta Ingalaterrako ikerketa batek datozen 90 urteetarako klima-aldaketak Mediterraneoan izango dituen ondorioen etorkizuneko hiru agertoki proposatu ditu. Emaitzek erakusten dutenez, eremu horretako ozeanoko tenperaturak igo egingo dira, eta, horiekin batera, itsasoaren maila, Informazio eta Albiste Zientifikoen Zerbitzuak (SINC) adierazi zuenez.\nMediterraneoak XXI. mendean izango duen tenperatura, itsas maila eta gazitasuna aurreikusteko, Azterketa Aurreratuen Institutu Mediterraneoko (IMEDEA) eta Southamptoneko (Erresuma Batua) Ozeanografia Zentro Nazionaleko ikertzaileek simulazioak aztertu dituzte, klima-aldaketarekin eta berotegi-efektuko gasen igoerarekin lotutako hiru agertokitatik abiatuta. “Egoerarik positiboenean, berotegi-efektua eragiten duten gasen kontzentrazioak 2000. urtekoekin konstante mantentzen direla jotzen da, eta, hala ere, klima-aldaketaren eragina izaten jarraitzen du. Agertoki negatiboenak mundu osoko garapen ekonomiko heterogeneoa erakusten du, XXI. mendean berotegi-efektuko gasak etengabe handituz”, azaldu zuen Marta Marcosek, UIBren egile nagusi eta ikertzaileak.\nAgertoki positiboenak erakusten du aldaketak txikiagoak direla, eta Mediterraneoan gradu bat baino gutxiagoko tenperatura igo dela XXI. mendearen amaieran. Beste bi agertokien arabera, datozen hamarkadetan handitu egingo dira berotegi-efektua eragiten duten gasak, eta itsasoaren tenperatura 2,5 gradu igoko dela aurreikusten dute.\nEpe luzera, itsas maila aldatu egin daiteke tenperatura-aldaketen (berotzeak bolumena handitzea dakar) eta masa-ekarpenen eraginez. “Mediterraneo osoko maila 3 eta 61 zentimetro bitartean igoko da, batez beste, berotzearen ondorioz”, esan zuen Marcosek.\nPoloen eta glaziar kontinentalen urtze-masaren ekarpenei dagokienez, “ziurgabetasun handiagoa” dago, eta ez dago azterketan jasota. Itsas-mailaren igoera kostan jakitea da interesgarriena, “baina hor da gutxien dakiena, ereduen bereizmen espazial txikia dela eta”, erantsi zuen ikertzaileak.\nBaldintza klimatikoak asko aldatuko dira; beraz, zientzialarien arabera, ezin da fidagarritasun osoz esan zein izango den etorkizuneko benetako egoera. Egoera horretan, ikertzaileek azaltzen dutenez, tenperaturaren aldaketez gain, ereduek adierazten dute Mediterraneoa ere gaziagoa izango dela mende honetan.\nHala ere, baieztapen hori ziurgabetasun handi baten mende dago; izan ere, “Mediterraneoko gazitasun-aldaketak Gibraltarko itsasarteko ur-trukeek kontrolatzen dituzte, eta hori beste adierazle gisa sartu ez bada, alderdi horretako emaitzak ez dira oso fidagarriak”, adierazi zuten. Izan ere, IPCCren ereduek oso espazio-bereizmen txikia dute, eta horrek esan nahi du prozesu globalak “arrazoiz ondo” birsortzen dituztela, baina ez beti hala izaten eskualdekoekin.\nklima-aldaketa mediterráneo-eu mende nivel-eu tenperatura


KIROLA eta LITERATURA\n-Literaturaren helburuetako bat da mugaziaren indarkeriari aurre egitea, hori gertatzen denean sinbiosi xelebre bat gertatzen da irakurlearen eta idazlearen artean. -Hau kirolean ere gertatu izan da, adib: behin giroko etapa batean elurra ari zuen......eta erdian azaldu zen....bere lehen giroa irabazten Eddy Mercx. Mugaziaren bortxakeriari aurre egin zion gizon horrek. -Nik horrela uztartuko nituzke literatura eta kirola, zentzu horretan.\n-Denok daukagu pertenentzia zentzua indartu beharra, honek eramaten gaitu identifikazioetara eta gero dator arketipoak sortzea. Literaturan arketipo hoiek gertatu izan dira eta kirolean ere ematen dira, adib: Roberto Laisekaren pedal golpeekin bat egiten dugu...\n-Eukal Herriaren tradizioan kirola oso lotuta egon da ahozko literaturarekin, batipat herri kirola. Beste kirolek futbola, pilota bera... ez dute behar beste presentzia izan. Azkenaldian presentzia gero eta handiagoa hartzen ari da mendia.\n-Nik uste dut literaturak dena islatzen duen bezala kirola ere isladatu dezakeela.\n-Kirola beti epikotasunarekin lotu izan da eta gaur egungo literaturak neurri batean gehiago bilatzen du antiepikotasuna, epikotasuna baino. Bedirudi ez dela sobera fido epikaz, heroiaz eta nahiago dituela antiheroiak.\n-Neurri batean kirola interesgarria baldin bazait batez ere da zerbaiten frakasoa izaten ahal den neurrian, edo kirola bere goi mailara iristen ez den neurrian. Interesgarriagoa da ahalegintzen den kirolaria eta ailegatzen ez dena ailegatzen dena baino.\n-Aintzinetik, joku olinpikoetan ere baziren beren poetak, garaipenak kantatzen zituztenak, gure artean ere izan dira: Etxepareren kronikak pilota partiden gainean, Orixek herri kirolaren apologia egiten du.....\n-Baina gero hori euskal literaturan ez da hain nabarmena, ze badirudi denok oso intelektual jokatu nahi dugula edo itxurak egin behintzat, dirudi hain gauza herrikoia dena jende guztiak maite duen gauza bat guk ezin dugula maite .\n-....gertatzen dena da normalean idazleak kirolaz ez beste mila gauzetaz arduratzen direla lehenago eta idazleak ez badauka benetako kezka hori bere barruan ba....idazleak ezagutzen ez badu gai horren mamia, kasu honetan kirolaren mamia, ezin du istorio on bat sortu.\n-Idazleak kantatu egin ditu kirolarien garaipenak baina kanta horietan benetako gaia ez da kirola izan, amets baten aldeko borroka baizik.\n-Baina nire iritziz kirolaren mamia ez dago garaipen baten aldeko borrokan bakarrik, niretat askoz gehiago da, niretzat interesgarriena zaleen papera da zergaitik duen kirolak hainbeste garrantzi bere bizitzetan.


Auzia Euskaraz (epaiBi): Fiskalen lan-taldea\n2014-01-24 Auzia Euskaraz\nBagabiltza aurrerapausoak ematen Auzia Euskaraz proiektuan poliki-poliki. Orain arte abokatu eta prokuradoreen lan-taldeetan egindako lanaren eta ditugun asmoen berri eman dugu nagusiki blog honetan, baina gainerako eragile juridikoekin lanean hasteko sukalde lanetan ere bagabiltza.\nFiskalei dagokienez, eskutitz bat bidali zitzaien epaitegietako fiskalei proiektu honen berri emanez eta parte hartu nahi zutenei horretarako bideak zein diren jakinaraziz. Bestalde, aurki lurraldeetako fiskalburuekin biltzekoak gara, proiektuaren berri emateko eta adostasunak lortzeko. Behin haien adostasuna lortu eta gero, fiskal euskaldunekin biltzeko asmoa dugu.


Senipartea eta baserriaren gaineko oinordetza antolatzea\nOHARRA.- EHFZZLren 153. artikuluak eta ondorengoek arautzen dituzte xedapen hauek.\n* JAUNA/ANDREA, *(e)n jaioa, *(e)ko *aren *(e)an, hilda dauden * jaunaren/andrearen eta * jaunaren/andrearen semea/alaba, *(e)ko biztanlea, *(e)an egoitza duena, eta nortasun-agiriaren zenbakia * duena.\nLEHENENGOA.- Adierazten du bere ezkontzari, gaur egun berarentzat bakarra den horri, irabazpidezkoen lege-araubidea (edo kasuan kasukoa) aplikatzen zaiola, eta, ezkontza horretatik, * seme-alaba izan dituela, *, * eta * izenekoak.\nBIGARRENA.- Bere ezkontideari legatuan ematen dio bere ondasun, eskubide eta akzio guztien gaineko gozamen bizi artekoa; ezkontidea askatzen du inbentarioa egiteko eta fidantza emateko betebeharretatik.\nHIRUGARRENA.- Aurreko klausulan ezarritakoari kalterik egin gabe, eta Gipuzkoako Foru Zuzenbideari buruzko 3/1999 Legearen 154. artikuluan ezarri ondorioetarako, bere semeari/alabari, * jaunari/andreari aurrelegatuan ematen dizkio * baserrian eta lege horren 151. artikuluak aipatu gainerako ondasunetan berak dituen eskubide guztiak; izendatuaren ondorengoen mesederako ordezpen arrunta gertatuko da.\nLAUGARRENA.- Gainerako ondasun, eskubide eta akzio guztietan, jaraunsle izendatzen du * jauna/andrea; izendatuaren ondorengoen mesederako ordezpen arrunta gertatuko da.\nBOSGARRENA.- Jaraunsleetatik edozein ezkontidearen mesederako legatuaren kontra agertzen bada, hori egiten duenari bere kuota urrituko zaio eta seniparte hertsia baino ez du jasoko; legatu hori onartzen dutenen kuota, aldiz, gehiagotu egingo da.\nSEIGARRENA.- Testamentugilearen ezkontideak ez du galduko baserriaren eta horri dagozkion lurren gaineko gozamen-eskubidea, berriz ezkontzen bada eta beste norbaitekin egitez ezkonduen antzeko bizimodua egiten badu.\nZAZPIGARRENA.- Beren-beregi ezeztatzen ditu beronen aurreko testamentu-xedapen guztiak.\nOso-osorik eta ahots ozenez testamentua irakurri diot agertzaileari, berak bere kabuz irakurtzeko duen eskubideari uko egin diolako, neronek eskubide hori duela ohartarazi eta gero; testamentugileak bere azken nahiarekin bat datorrela adierazten du eta sinatu egiten du.\nEta nik, notarioak, fede ematen dut:testamentugilea ezagutzeaz; irakurketaren ondoren, agertzailea testamentu honen edukiaz behar beste informatuta geratu izanaz; hark askatasunez adostasuna eman izanaz; egilespena haren borondateari, behar beste informatua, eta legezkotasunari egokitu izanaz; egilespen honetan egintza-batasuna eta Kode Zibilaren beste solemnitate guztiak betetzeaz; eta, halaber, jatorrizko honetan dagoen guztiaz, agiri hau idatzita dagoela *go/ko Foru Aldundiaren paper tinbreduneko * foliotan, * motakoak, zenbakiak * eta hurrenez hurreneko * direla.-


Irekia Eusko Jaurlaritza - Gobierno Vasco :: Bilbao Basurto ESIak IDIS Fundazioaren QH akreditazioa (Quality Healthcare) jaso du\nBilbao Basurto ESIak IDIS Fundazioaren QH…\nBilbao Basurto ESI da Osakidetza mailan akreditazio hau lortu duen lehen erakundea: horren bidez, Asistentzia Kalitatearen arloko Bikaintasuna aitortzen zaie erakunde sanitario publiko eta pribatuei.\nSanitatea Garatzeko eta Integratzeko Institutuak (IDIS) “QH (Quality Healthcare) + 2 izar” Akreditazioa eman dio Bilbao Basurto ESIari Madrilen egindako ekitaldi batean: horren bidez, asistentzia kalitatearen arloko bikaintasuna aitortzen zaie erakunde sanitario publiko eta pribatuei.\nAitorpen hori jasotzen duten erakunde sanitarioak saiatu egiten dira kalitate-sistema progresibo eta denboran jarraitua ezartzen, eta badituzte beren prozesuei bermerik handienak emateko behar diren egiaztapenak. BB ESI eredu horren araberako aitorpena jaso duen Osakidetzako lehen erakundea da.\nErakunde sanitario batek “QH Akreditazioa” lortzeko, ebaluazio-prozesu zorrotza gainditu behar du, eta auditoria-batzorde baten eskura jarri behar ditu Estatu zein nazioarte mailako estamentu eta agentzia akreditatzaileek aitortutako ziurtapen guztiak. Horri dagokionez, nabarmendu beharrekoa da Bilbao Basurto ESIak arlo hauek dituela egiaztatuta, besteak beste: kalitatea kudeatzeko sistema, pazientearen segurtasuna kudeatzeko sistema, ingurumena kudeatzeko sistema eta Erantzukizun Sozial Korporatiboaren kudeaketa-sistema. Horietakoren batean, gainera, aitzindari da Estatuan eta nazioartean.\nAitorpena, Eduardo Maiz dk. Bilbao Basurto ESIko zuzendari gerenteak jaso zuen, eta berak azpimarratu zuen "kudeaketa-sistemak sistemaren jasangarritasunaren ikuspegitik garatu eta ziurtatu behar direla". Bestetik, Maiz dk.-ak hitzaldi bat eman zuen eremu sanitarioko asistentzia-kalitateaz, Akreditatutako Erakunde Sanitarioen ordezkari gisa.\nBilbo, 2017ko azaroaren 9a


San Jose Obrero Eliza - Open House Bilbao\nSan Jose Obrero Eliza\nC. Martinez, E. Amann, 1962\nHelbidea: Calle Ezequiel Agirre, 19\nOrdutegia: Larunbata, 10:00 - 15:00 / Igandea, Itxita\nEzagutu eliza Erromoko etxe merkeekin lortzen duen historia.\nTrenbidea eraiki izanak eta lehenengo industria txikiak (olio-lantegiak, hazi-lantegiak edo orratz, mahai-tresna edo gauza erlijiosoak egiteko lantegiak, besteak beste) agertu izanak, Erromo auzoa sortzea sustatu zuen. Langileen auzoa zen, bertokoek eta inguruko eraikuntzako langileek osaturikoa.\n1956an San Jose Langilea eliza eraiki izanak, auzoko elkartze-mugimendua (egun auzoaren adierazgarri dena) indartu eta sustatu zuen, kokalekuagatik nahiz batasun-lotura eta elkarrekikotasun-sentimenduagatik.\n50eko hamarkadako erlijio-arkitekturaren adierazgarri den estiloa du elizak, Bizkaian 1954tik 1966ra bitartean goraldia izan zuen mugimendu modernoarekin loturikoa.\nEmiliano Amann Puente y Celestino Martínez Diegok eraikitako elizan, 32 metro altu den kanpandorre ikusgarria nabarmentzen da.


Frantsesa baztertzea leporatuta - Gizartea - Berria\nProzedura akats baten ondotik, berriro egin dute Uztaritzeko Herriko Etxearen aurkako auzia.\nEpaileak berretsi du frantsesa soilik dela ofiziala.\nHilaren 27an emanen dute epaia\nPaueko Administrazio Auzitegian egin zuten atzo Uztaritzeko Herriko Etxearen aurkako auzia. BERRIA\nEuskara frantsesaren hein berean jartzeagatik epaitu dute Uztaritzeko Herriko Etxea (Lapurdi), baina euskara frantsesaren gainetik ezarri nahi izana iradokita. Izan ere, Pauen (Okzitania) atzo eginiko auzian oroitu zutenez, frantsesa da Frantziako hizkuntza ofizial bakarra, eta, beraz, bertze hizkuntza bati estatus bera ematea konstituzioaren aurkakoa litzateke. Hala dio, hain zuzen, konstituzioaren bigarren artikuluak: «Frantsesa da errepublikako hizkuntza».\nArgudio hori behin eta berriro entzun zen atzo Paueko Administrazio Auzitegian, baina, funtsean, ez da deus berririk izan herriko etxearen defentsarentzat. «Ez dugu sorpresarik izan», erran zuen Maite Haran Uztaritzeko axuant eta hizkuntz arduradunak. Hain justu, epaiketaren errepikapena izan zen atzokoa: abenduaren 16an egin zuten lehen aldiz, eta, prozedura akats bategatik gibelatuta, atzo berriro egin zuten. Urtarrilaren 27an emanen dute deliberoa, eta orduan jakinen da Uztaritzeko Herriko Etxeak euskara ofizial egiteko erabakia gibelera bota beharko duen ala ez.\nFlorence Reau defentsako abokatuak azaldu duenez, espero zuten txostengileak erabakiaren aurkako iritzia erakustea: «48 ordu lehenago idatziz adierazitako bera eskatu du, hau da, herriko etxearen erabakia gibelera botatzea». Gehiago harritu zuen abenduan gertatutakoak. Izan ere, epaiketa lehen aldiz egin zutelarik, txostena herriko etxearen aldekoa zen, baina ahoz irakurtzean alderantzizkoa erran zuen magistratuak. «Prozedura mailan hori ezinezkoa da: horregatik egin da berriz».\nHaranek ere uste zuen halakoa izanen zela txostengilearen jokabidea, baina ez, ordea, epailearena. «Behin eta berriz aritu da erraten frantsesa baztertuko dugula, baina ez da egia. Ez dugu sekula erran frantsesa desagerraraziko dugunik; bakarrik euskara frantsesaren hein berean ezarriko dugula». Praktikan jada egiten dutela oroitu du, gainera: «Galdetu digute euskara ofizial eginez gero dokumentu guziak euskarara itzuli beharko ote genituen, baina hori egiten dugu jadanik». Bertze herri batzuetan eta herri elkargoan ere hala lan egiten dutela adierazi du axuantak, eta bide beretik mintzatu da Reau abokatua ere: «Nahi dugun bakarra da praktikan eta egunero egiten duguna ofizialki egin ahal izatea».\nFrantziako hizkuntza frantsesa dela dio konstituzioaren bigarren artikuluak, baina bada bertze hizkuntzei lekua ematen dienik ere; erraterako, testu bereko 75.1 atala. Honela dio: «Eskualdeko hizkuntzak Frantziako ondarearen parte dira». Reauk salatu duenez, ordea, magistratuak ez du argudio hori aintzat hartu txostena osatzerakoan.\nAzkenaldian Frantzian eta nazioartean hamaika aldiz aipatu den adierazpen askatasunari ere egin dio keinua abokatuak epaiketan: «Konstituzioak bat egin beharko luke adierazpen eta komunikazio askatasunarekin, eta dagoen errealitatea kontuan hartu». Hain zuzen, Uztaritzeko herritarren nahia da, haren ustez, euskara hizkuntza ofiziala izatea. «Euskaraz ikasi eta irakasteko aukera dugu, irrati eta telebistak ere baditugu euskaraz, administrazioko dokumentu ugari bi eletan dira... Herritarrei aukera eman nahi diegu haien ama hizkuntza ofizialki erabiltzeko».\nAuzitegiaren deliberoa ezein izanik ere hartutako erabakia ez dela alferrikakoa berretsi du Haranek: «Ez da porrota, zeren eta pentsatzen baikenuen erantzuna ezezkoa izan zitekeela». Bertze udalerri batzuk urrats bera egitera deitu ditu: «Beharbada aitzindariak garelako erran digute ezetz, baina lortuko dugu».


Euskal Herriko Unibertsitatearen Ataria - UPV/EHUko Emilio J. Cocinero ikertzaile gazte onena aukeratu du Espainiako Kimikako Errege Elkarteak\nUPV/EHUko Emilio J. Cocinero ikertzaile gazte onena aukeratu du Espainiako Kimikako Errege Elkarteak\nUPV/EHUko Kimika Fisikoko saileko ikertzaile Emilio José Cocinerok bere ibilaldi zientifikoa aitortua ikusi du, Espainiako Kimikako Errege Elkarteak (RSEQ, gaztelerazko siglen arabera) ikertzaile hasiberriei ematen dizkien Sigma-Aldrich sarietako bat lortu baitu. RSEQk, Kimika eta Ingeniaritza Kimikoaren sustapena helburu duen gobernuz kanpoko erakundeak, urtero ematen ditu bere sariak eta banaketa urteko kongresuan izaten da. Aurten kongresu hori Zaragozan egingo da, azaroaren 7tik 10era. Sigma-Aldrich sariek diploma, RSEQren kongresuko hitzaldi gonbidatu bat eta 1.000 euroko dituzte barnean.\nIkertzailea kritiko agertu da gaur egungo eredu zientifiko eta ikertzaile gazteen sustapenarekin. "Gaztea zarenean, Espainian finantziazioa lortzea ia ezinezkoa denez, zeure ideiak garatzea oso zaila da. Espero dut sariak etorkizuneko proiektuentzako finantziazioa lortzen lagunduko didala", azaldu du Cocinerok, eta ikerketa alorra pairatzen ari den murrizketa kritikatu du. "Hurrengo urteetan burmuin asko joango dira, eta ez dira itzuliko. Damutu egingo gara", dio ikertzaileak.\nEmilio J. Cocinerok Kimika doktoreagoa 2005ean burutu zuen Valladolideko Unibertsitatean, Jose Luis Alonso eta Alberto Lesarri irakasleen zuzendaritzapean. 2008an unibertsitate berak ematen duen sari berezia jaso zuen, mikrouhinen espektroskopiaren bidez egindako aminoazidoen egituraren ikerketari buruzko tesiarengatik. 2006an Oxfordeko Unibertsitatera joan zen eta John P. Simons irakaslearen taldean sartu zen. Talde hori nazioartean ospetsuenetako bat da erabiltzen duen laser tresneriagatik. Egonaldi horretan azukreen hiru dimentsioko egiturari buruz egin zituen azterketek oihartzun handia izan dute zientzia munduan. 2009ko urtarrilean Euskal Herriko Unibertsitateko kide bihurtu zen Juan de la Cierva ikertzaile bezala, eta 2011tik Kimika Fisikoko saileko Ramón y Cajal ikertzaile bezala jarduten du. Sail horretan Kimikaren zenbait egitura arazoak aztertzen dituen taldea zuzentzen du. 34 urte dituela, nazioarteko aldizkari entzutetsuetan 40 artikulu baino gehiago argitaratu ditu. Horien artean, UPV/EHUko ikertzaile bezala, Naturen eta aurten Angewandthe Chemie International Edition-en lortutako azala nabarmen daitezke.


Plana badoa aitzinera - Mundua - Berria\nPlana badoa aitzinera\nObamak Ordezkarien Ganberaren baimena lortu du Siriako matxinoei armak emateko eta trebatzeko.\nFrantziak aire erasoak eginen ditu Iraken\nProtestan, senatuan. SHAWN THEW / EFE\nBarack Obama AEBetako presidenteak astebeteren buruan harilkatu du Sirian esku hartzeko plana. Ordezkarien Ganberak oniritzia eman dio Siriako matxino talde batzuei —presidenteak «moderatu» izendatutakoei— armak eta trebakuntza emateko planari, eta bart senatuak ere ezusterik gabe gauza bera eginen zuela espero zen. «Ekialde Hurbileko eta mundu osoko herrialdeak elkartzen ari dira Estatu Islamikoari aurre egiteko. AEBak erabakigarriak izan daitezke ahalegin horretan», adierazi du Obamak Ordezkarien Ganberari zuzendutako agiri batean. Frantziak ere eman du Obamak eskatutako pausoa, eta Iraken bonbardaketak eginen ditu.\nAEBetako hedabideek iaz argitaratu zutenez, CIA zerbitzu sekretuak 2012tik Siriako hainbat matxino entrenatu ditu Jordanian, ezkutuko programa baten bidez. Iaz ere, Obamak FSA Siriako Armada Askearen izenean jarduten zuten taldeei armak ematea baimendu zuen. Hala ere, neurri horiek eragin mugatua izan dute, eta arma hornikuntza eta trebatzerako programa zabalago bat egiteko, presidenteak Kongresuaren baimena behar du.\nIaztik testuingurua aldatu egin da, ordea. Lehen, matxinoei Sirian laguntzeko arrazoia Baxar al-Assad presidentearen aurkako borroka zen. Orain, baina, AEBek matxino horiek lagunduko dituzte IS Estatu Islamikoari aurre egiteko. Dena den, Obamaren adierazpenetatik ondoriozta daiteke fakzio batzuk indartu nahi dituela Al-Assadi aurre egiteko gai izan daitezen. «Gaurko botoa [Ordezkarien Ganberarena] pauso bat gehiago da Siriako oposizio moderatuko elementuak entrenatzeko eta hornitzeko, ISren indarren aurka defendatzeko eta borrokatzeko gai izan daitezen, Siriako gatazka behin betiko konpontzeko irtenbide politikoa lortzeko baldintzak sortzen dituzten bitartean».\nObamak bere planarentzako gehiengoa lortu du Ordezkarien Ganberan, baina ez kontsentsuz —273 boto alde, eta 156 aurka—. Bere alderdiko —Alderdi Demokratako— eta Alderdi Errepublikanoko ordezkariak agertu zaizkio aurka zein alde. Senatuan ere espero zen antzeko proportzio batekin lortzea onarpena. Sirian eta Iraken are esku hartze gogorragoa nahi duen sektoreak, John McCain senatari errepublikanoak zuzendutakoa, Obamaren plana babestearen alde agertua zen bozketaren aitzinetik. Martin Dempsey armadako estatu nagusiaren buruak adierazi du hiru hilabeteren buruan paratu dezaketela martxan plana.\nKobane hiria, setiopean\nFrançois Hollande Frantziako presidenteak, berriz, jakinarazi du Irakeko soldaduei «aireko babesa» emanen dietela. Obamak bezala, Hollandek ere argi utzi nahi izan du ez dituela lurreko tropak bidaliko, baina Obamak ez bezala, Frantziako presidenteak erran du «soilik Iraken» esku hartuko duela.\nSiriako kurduen YPG Herriaren Babeserako Unitateak kexu agertu dira nazioartearen laguntzarik jaso ez dutela ISren aurka. Esmat Xeij Hassan YPGren ordezkariak dei larria egin du, ISek kurduen kontrolpeko Kobane hiria inguratuta daukalako.


EUSKADI.-Mexikoko Euskal Etxea bere mendeurrena ospatzeko euskaldunak herri amerikar honekin lotzen dituen argazkien bila dabil\nMexikoko Euskal Etxeak datorren urtean bere mendeurrena ospatuko du eta erakusketa bat egin asmoz mexikar Errepublikara joandako edota beronekin lotzen dituen euskaldunen argazkien bila dabil azken mendean bi nazioen arteko harremanen berri emateko.\nEuskalkultura webgunean adierazten denez, bai eusko-mexikarren argazkiak dituztenei zein erbesteratuen eta hartu dituen herriaren arteko historien berri ematen duten dokumentuen jabeei deialdi bat egin da.\nEuskal Etxe mexikarraren Arte arduraduna den Lourdes Arrechea baztandarrak azaldu duenez, bakoitzarenak izandako historiak nola denonak bihurtu ziren erakustea izango litzateke helburua. Horretarako edozein motatako argazkiak eskatzen dira eta argazki bakoitzraen ondoan azalpen idatzi bat joango da.\nArgazkiak bidaltzen dituztenak aparteko orri batetan idatzi beharko dute nortzuk ageri diren argazkietan eta beronen kondaira. Aukeratzen diren argazkiak denbora nahikoarekin jakinaraziko zaie jabeei eta aukeratuak ez direnak izan bueltan bidaliak izanggo dira berehala.\nGehiago jakiteko, Interneteko www.euskalkultura.com edota www.centrovascomexico.com helbideetara jo dezake gai honetan interesaturik dagoen pertsona orok.


Ongi etorri Zaratamoko Berritzeguneko HNP mintegiaren blogera.\nMintegiko ekoizpenak_ loturak\nGalestarrek B06 Berritzegunean\nMartxoaren 26an Galesko hezkuntza saileko bi kide etorri dira B06 Berritzegunera.\nGoizean zehar, euskal irakaskuntzaren nondik norakoak azaldu dizkiegu. Laurogeiko hamarkadan hasi eta gaur egun arte bizi izan dugun bilakaera eta jaso ditugun emaitzak.\nHori guztia ikasle, irakasle eta aholkulari rolen ikuspegitik. Esperientzia interesgarria izan da gure esperientzia eurekin konpartitzea.\nHona erabilitako aurkezpena.\nEgilea: Unknown ordua: 23:33\n2019(e)ko otsailaren 24(a), igandea\nErasmus +: Eire gure eskualdean\nKA2 Erasmus + deialdia irekita dagoenez, eskualdeko ikastetxeek Europako kideekin harremanetan ari dira.\nHonenbestez, otsailaren 21ean, Galdakaoko Eguzkibegi ikastola eta Derry alboan dagoen Gaelchoiláiste Dhoire ikastetxeko zuzendaria den Diarmaid jauna B06 Berritzegunean izan ziren 2020rako Erasmus + KA2 proiektua batera egiteko.\nGurera ongi etorri Eire.\nEgilea: Unknown ordua: 20:54\nAniztasuna, Inmigrazioa eta Hizkuntzak\nGaur, 2019ko otsailaren Santa Ageda egunean hasi dugu B06ko Berritzegunean, IRALEko H411 ikastaroa: Aniztasuna, Inmigrazioa eta Hizkuntzak.\nEMUN Koop. arduratuko da tailer praktikoa izango denaz.\nHasieran aniztasunarekin (kulturartekotasunarekin...) lotutako eskolako arazo edo zailtasun bat identifikatuko dugu denon artean eta tailerra horri erantzutera bideratuko dugu.\nLau asteartetan, guztira 12 ordutan, edukia landuko dugu eta eduki bakoitzetik gure arazora erakarri dezakeguna aztertuko dugu eta paperera ekarriko dugu. Helburu orokorra zehaztuta, gero helburu zehatzagoak eta ekintzak pentsatuko ditugu.\nAzken emaitza ekintza plan xume bat izango da, eta gai bakoitzarentzat baliabide sorta bat, gutariko bakoitzak otsailaren 26an bere ikastetxera eraman ahalko duena .\nEgilea: Unknown ordua: 15:58\n2019(e)ko urtarrilaren 14(a), astelehena\nEuskal Herriko Euskaren 6. ginakana\nKutxa Fundazioak 2019ko urtarrilaren 14an jarri du abian Euskal Herriko Euskararen ginaka 6. edizioa: Hizkuntza-Praktika ekologikoak.\nIzena emateko epea dagoeneko zabalik dago eta bai informazio osoa eta bai parte hartzeko aukera web gunean aurki daitezke.\nEgilea: Unknown ordua: 13:10\nEUSLE metodologiak ematen dituen emaitzen gaineko ikerketa\nAldahitz proiektuaren barruan, Eusle metodologia lan-munduko esparruetan hizkuntza-ohiturak euskararen erabileraren aldeko norabidean aldatzeko sortu eta erabili izan da.\nSoziolinguistika Klusterrak osatu eta argitara eman berri du EUSLE metodologiaren 2017ko esperientzien txostena .\nAzken urteotan, gure eskualdeko hainbat ikastetxek ere Eusle metodologian jantzi eta eskola esparrura egokitzeko ahaleginak egin ditu, horrenbestez, argitaratu berri den txostenak gako garrantzitsuak izan ditzake guretzat ere.\nEgilea: Unknown ordua: 15:42\nAzaro-abenduetako euskara jaiak\nAzaro-abenduetan jai ugari ospatzen dira gure ikastetxeetan. Aurten Euskaraldiarekin hasi dira ikastetxeak, Euskaren Nazioarteko egunarekin jarraitu, ondoren DA Durangoko azokara eta, Gabonak hurbildu ahala, San Tomas eguna edota Olentzeroren etorrera ospatzen ari dira.\nHamaika dira, jaioi lotuta Lehen eta Bigarren Hezkuntzako ikastetxeetan antolatu diren euskal hizkuntza eta kulturari lotutako ekimenak, lehiaketak eta jaialdiak. Horietako batzueen antolaketa, dinamizazio eta garapen prozesua mintegian azalduko dute Normalkuntza Teknikariek.\nAurrekoa Lemoako ikastetxeak egindako PIN lehiaketaren adibidea.\nEgilea: Unknown ordua: 16:48\n2018(e)ko urriaren 30(a), asteartea\nEuskaraldia ate joka\n11 egunez euskaraz, azaroaren 23tik abenduaren 3ra.\nB06 eskualdeko ikastetxeetan hasi dira herriko udal eta erekundeekin Euskaraldia prestatzen.\nUdalerri mailan egiten denaz gain, EBETEk proposamen gehigarriak jarri ditu Haur, Lehen eta Bigarren Hezkuntzako ikastetxeen eskuetan.\nLanbide Heziketako ikastetxeen parte-hartzea LANEKIko Jakinbairen bidez ere bideratu da.\nEkimenari buruzko informazio osoa Euskaraldia web gune ofizialean aurki daiteke.\nEgilea: Unknown ordua: 14:14\n2018(e)ko urriaren 17(a), asteazkena\nEHB 2018ko aurkezpenak eta ekarpenak\nEskola Hiztun Bilako XXII jardunaldia bukatu da.\nUrriaren 9 eta 10ean egin ziren lan jardunak Ulibarri programako kide guztientzat. Bertan egindako aurkezpenen bideoak eta taldeetan landutako gaien bilduma egina dago antolatzaileek propio osatutako orrian.\nUrriaren 16an, berriz, Lanbide Heziketako ikastetxeek, HIZKELAN 3 jarduna egin zen Iurretako Lanbide Heziketako ikastetxean, bertan ere hainbat aurkezpen, esperientzia arrakastatsu eta ekarpen bildu ziren eta honako lekuan aurki daitezke. jakinbai.eus\nEgilea: Unknown ordua: 19:56\n2018(e)ko urriaren 4(a), osteguna\nEHB2018. Hitzaldi eta komunikazioen aurkezpen laburrak.\nEskola Hiztun Bila 2018ko jardunaldietan aurkeztuko diren hitzaldi eta komunikazioen laburpenak biltzen dira ondoko dokumentuan.\nEgilea: Unknown ordua: 09:46\n2018(e)ko irailaren 28(a), ostirala\nESKOLA HIZTUN BILA 2018/19\nUrriaren 9 eta 10ean, Gasteizko Europa Jaureguian bilduko gara Ulibarritar guztiok urteroko Eskola Hiztun Bila Jaurnaldia egiteko.\nEgitarauan Pere Mayans, Silvia Blanch, Ane Ortega, Esti Amorrortu, Jaime Altuna eta Jone Miren Heznandez bezalako hizlari ospetsuak hurbilduko dira.\nKontsultatu egitaraua eta jarraitu edukian Eskola Hiztun Bilaren web gunean.\nEgilea: Unknown ordua: 23:15\nKA1 & KA2. Europar Egitarauak\nEuropar eta Nazioarteko Programak / Erasmus +\nEuropar Prorgramak Berritzegune Nagusia\n2018- 2022 HNP proiektua\nProiektua berrizteko giga\nEskola Hiztun Bila 2016_2017\nInterneteko euskal mundua klik batean!\n2016-2017 Eskola Agendako pertsonaiak\nBlog zaharrera joan nahi izanez gero, klikatu irudian\nJaso berriak e-mailez\nPROGRAMAREN WEB GUNEA\nulibarri.euskadi.eus web gunera joateko, klikatu irudian.\nEskola Hiztun Bila 2017


Mundu zabalean | 2020eko Azaroaren 19a\nEgun hauetan, heldu diren 7 urteetarakoEuropako aitzinkondua eztabaidatua da.Pierre Larrouturou da aitzinkondu horrenEuropar Parlamentuko aurkezlea, bainanosagarria eta trantsizio ekologikoalaguntzeko dirurik ez dela salatzekogose greban sartu da. Hiru aste hauetanez du gehiago jaten, haren gostuko, baitezpadakoakdiren ekologia, osagarria,enplegua eta erakaskuntza sustatzekodiru gutiegi ezartzen delako, “hori ezinda onartu finantza merkatuan sekulanbezain bat diru metak harat hunat erabiltzendirelarik” dio “Nouvelle Donne”taldeko europarlamentarioak.\nHorrengatik finantza espekulazioarengaineko zerga bat plantan ezartzea galdegitendu. Aspaldiko ideia bat da, zerenduela 9 urte, 2011n, aitzineko urtetaniragan zen finantza krisiaren ondotik, EuropakoKomisioak espekulazioaren gainekozerga mahai gainean ezarri zuen.Teknikoki prest da. Zehazki erraitekoakzio eroste bakoitzarentzat, %0,1 etaobligazioentzat %0,01ko zerga batekin,urte guziz 57 miliar euro bil ditaizke.\nPierre Larrouturou bezala, beste europarlamentarioanitzek salatzen dute,gorago aipatu funtsezko sailak buxetaberriak ez dituela aski sustengatzen, etaberriki finantza zergaren printzipioa aztertzeaonartu du Europar Parlamentukogehiengo handi batek, bainan hori 2024.urtetik goiti. Pierre Larrouturouk “diskurtsobikoitzari aski” erraiten du, “klimada ene lehentasuna, errepikatzea ez dubalio, orain dirua behar da” gehituz.\nJoan den astean, europarlamentarioeneta Europako Estatuen arteko azken negoziaketakegin dira eta 16 miliar euro,1.074 miliarreko buxetari, gehituak izandira. Diru gehiketa hori baliatuko da adibidez:ikasleen Erasmus proiektua etaosagarria laguntzeko, bai eta mugenzainketa azkartzeko. Lorpen hori, europarlamentariobatzuentzat, irabazte batdela diote, bainan ez Pierre Larrouturourentzateta gose greba segituko duelajakinarazi du, 16 miliar horiek 7 urterentzatdirela oroitaraziz. Konparatzeko, dirutratuen gaineko zergak 57 miliar ekarlezake urte guziz, erran nahi baita 400miliar, 2021-2027 urterentzat. Beste heinbatean gira eta hori oraindanik plantanezartzea teknikoki posible dela dio PierreLarrouturouk. Gehitzen duela: “jende guziek,pobrenek ere, edozein gauza erostean,TVA zerga pagatzen dute zerbitzupublikoen ordaintzeko eta zerga izpirikez da finantza espekulazioarentzat”. Horisalatzeko eta gaia ezagutarazteko, “NouvelleDonne” taldeko europarlamentarioak,heldu den hilabete arte, gosegreba segitu nahi du. Europako Estatuetakoburuak, Europako helburu nagusiakadosteko, orduan bilduko baitira. Finantzaespekulazioaren zerga aipagaietan izanendute? Ikusiko… Azken puntan jakiten duguhaatik gose greba utzi duela, medikuenaholkueri jarraikirik.\nMundu zabalean | 2020/11/19\nJoan den astean Frente Polisarioko independentistekjakinarazi dute, Marokokoarmadak 30 urteko su-etena hautsi duela,Mendebaleko Saharako geriza eremuansartu ondoan.\n“Gerla hasia da” deklaratu du, MohamedSalem Ould Salek, Sahraoui DemokratikokoArabiar Errepublikako diplomaziarenburuak.\nMendebaleko Saharako herritarren etaMarokoren arteko pataska 1975ean hasizen, Espainolek okupatzen zuten koloniatikjoan zirelarik. Urte hartan, Hassan bigarrenaMarokoko erregea zen, akulatu presioarenondotik Sahara Mendebalaren parte nagusia,%80a, eskuratu zuen, gainerateko parteaMauritaniari utzia izan zelarik. Meneanhartze hori, tokiko herritarrek ez dute sekulanonartu eta Frente Polisario erakundearmatuak marokoar eta mauritaniar indarokupatzaileen kontra gerla abiatu zuen.1976an, nonbre handian sorterria uzteabortxatuak izan dira. Sahraoui lehen errefuxiatuaketa gaur egun, Aljeriako Tindoufeskualdeko kanpamen...\nPariseko legezain nagusiekerranik hori zela egokiena,eta gobernua ados jarririk,departamendu eta lurraldetakohauteskundeak, heldu denmartxoan beharrak, oraikoustez hiru hilabete berantagoeginen dira, ekainean beraz.Orduan aro hobea izanendela.\nAzaroaren 3an, asteartez, LadixArrosagaray, kolegioko euskarairakasle ohia, gomitatua izanda gure kolegioko IDZ-tara!Zergatik? Euskaraldia ekimenaikasleei aipatzeko!\nGoizeko jolas garaian, lehentxandako 6. eta 5.eko ikasleeieta bigarren txandan, 4. eta3.eko ikasleei, mintzaldi interaktibobaten bitartez, Euskaraldiazer den, noiz antolatuaden eta zergatik den aipatuaizan zaie.\nBigarren edizio hori bakoitzarenparte hartzeko urratsa da,dinamika sozial bat, milaka jenderenarteko ariketa soziala."Euskara gehiago mintzatzea"eta "euskara ingurumeneanzabaltzeko" bi helburuak direlaikasleek diote.\nKolegioan zehar, familietanedo(ta) karrikan, dakiten guziekez dute baitezpada erabiltzen;praktika horren bultzatzea dahelburu nagusia.\nEuskal Herrian, 3 milioi biztanleizanik, bakarrik heren batekdaki euskaraz mintzatzen,baina %10 batek du erabiltzene...


Aralarreko batzarkide Rebeka Ubera, Bilduko batzarkide Ander Rodriguez, ezker abertzaleko Niko Moreno, AHT Gelditu! Elkarlaneko Mila Elortza edota Zutik-eko Joxe Iriarte Bikila joan ziren manifestazio buruan, AHT gelditzera goaz! Tenemos razones para parar un tren zihoen pankarta eskuetan. Era baketsuan joan zen protesta ekitaldia. Sebero Altubetik atera eta herriko kaleak zeharkatu zituen; lehen manifestariak Aretxabaletarako bidean San Andreseruntz hartzen den tokian zihoazenean, esaterako, Udala plazan zihoazen oraindik azkenak. Ibilbidean zehar, bi pankarta eskegi zituzten, Txikitzaileak txikitu zihoena bat eta 4.790 euro bakotxak leloduna bestea. Bukaera Biteri plazan\nGdeim Izik kanpamentuaren aldeko gaineko hitzaldia\nMondrak Kopako finala jokatuko du, Beti Gazte 2-1 gainditu ondoren


Berriak - Ba al dakizu beroan galbanizatutako altzairuzko sareta?\nBa al dakizu beroan galvanizatutako altzairuzko sareta?\nBeroan galbanizatutako altzairua plaka, beroan galbanizatutako altzairu gisa ere ezaguna plakaKarbono gutxiko altzairuzko barra lauez eta horizontalki eta bertikalki soldatutako altzairu karratu bihurrituz egindako sareta-itxurako eraikuntza-materiala da. Beroan galbanizatutako altzairuaplaka Talka-erresistentzia handia du, korrosioarekiko erresistentzia handia eta karga-gaitasun handia, dotorea eta ederra du, eta errendimendu handiagoa du udal errepide-oinarria eta altzairuzko plataforma eraikitzeko proiektuetan. Kostu handiko errendimendua beroan galbanizatutako altzairua daplaka Oso erabilia da galtzada zahar eta berrien erretenak zolatzeko eraikuntza proiektuetan.\nBeroan galbanizatutako altzairuaren gainazala plaka Beroan galbanizazio tratamendu berezi batekin tratatzen da, eta bere propietate kimiko eta fisikoak egonkorrak dira eta ez dira erraz oxidatzen airearen eta mikrobioen korrosioaren ondorioz. Erretenak kargatzeko indarra nabarmen hobetu dezake. Kolapsoa eragozten du. Beroan galbanizatutako altzairuaplaka 3 cm-ko altzairuzko tarte lauarekin talkaren erresistentzia handiagoa du eta zabalera handia du. Zenbat eta bizitza luzeagoa izan, normalean 40-50 urte bitartekoa. Beroan galbanizatutako altzairuaplaka altzairuzko egitura eta karga-plataforma bikaina da, kalterik hautematen ez bada.\nBeroan galbanizatutako altzairua plaka Karga-barra lauez eta gurutze-barraz egina dago, tarte jakin batean deformazio eta trama antolatuta, presio handiko erresistentziazko soldadura-makina batean soldatuta, jatorrizko plaka egiteko, eta gero gehiago prozesatzen da ebaketa, koska, irekitzea, biltzea eta beste prozesu batzuk egiteko. amaitutako produktuak bezeroek eskatzen duten moduan.\nBeroan galbanizatutako altzairu motak plaka.\nBeroan galbanizatutako altzairua plaka presio soldadura beroan altzairu galbanizatutan banatzen da plaka eta presiozko blokeoa beroan galbanizatutako altzairua plaka fabrikazio-prozesuaren arabera; Beroan galbanizatutako altzairuaren gainazaleko formaplaka hortz-formako altzairu galbanizatuetan banatzen da plaka, beroan galbanizatutako altzairu laua plaka, I motako altzairu galbanizatu beroan plaka eta beroan galbanizatutako altzairu konposatua plaka.


Or0z gain, istorioak kontatu | Kultura | Berria\nOr0z gain, istorioak kontatu\nIstorio kontalari trebeek luxu bat baimen diezaiokete euren lumari: kontatzeagatik kontatzekoa, alegia. Kontakizunaren osagaiak nahasi, fikziozko sinesgarritasunarekin ordenatu, testuinguru bat hondo edota agertoki gisa, saltsa gisa nahi baduzue, paratu, eta istorio kitzikagarri bat harilkatzea, horratx helburua. Erregistroak, hizkera, idazkera, ahotsak, teknikak\n, baliabide literarioak azken batean, anitz izan daitezke, desberdinak kontakizunen arabera edo elkarren antzekoagoak, baina narraturiko istorioak betiere nagusitasuna, lehentasuna edukirik.\nXabier Montoia kontalari trebeak baimen hori eman dio bere buruari, ene ustez, Fucking Artists izenburuko ipuin bilduma honetan. Hamar istorio eskaini digu, distantzia batetik gatz korrosiboz onduriko saltsa desberdinen gaineko nabigazio gidatu batean, baina betiere egurats errealistaren baitan giroturik. Saltsak edo hondoko testuinguruak anitz dira —bai espazio, bai egoerei dagokienez; ez, aldiz, denboran, gaurko errealitateetan baitaude guztiak egosirik—, bizipen edo arazo desberdinei buruzko gogoetetan murgilarazi nahi izan balio bezala irakurleari narrazioen harira, baina ia guztietan kontaturiko istorioen zertzeladak nagusituko dira geure, irakurleon, irudimenean: saltsa horien barnean murgildu gabe, nabigazioaren uberari jarraituko diogu kontakizunaren porturatzeraino. Eta portuak (amaierak), narrazio guztietan, bitxiak, ustekabekoak izanen zaizkigu.\nSaltsa edo testuinguruen adibideak: euskal nazionalista ohi baten egoera berria, bizkartzain bat ordu oro aldamenean, EAEko gaurko gobernu «anti-nazionalistaren» zerbitzura lanean jarri ondoren; puntako futbolari loriatsu izan nahi duten hiru lagunen ametsak eta errealitatea, euren curriculumean eta amaieran; sexu-jolasak haurtzaroan arreba-neben artean, arrebaren etorkizuna markatuko dituztenak; gaztaroan ikurtzat jo izaniko baina katalogo eta erregistroetatik desagerturiko musikari baten arrasto bila joanen den fan baten peskizak, helduaroan jada; langabezia eta haren irtenbide pornografiko bat, enpresari berri eta iradokitzaileen aldeko gaurko kultura honetan; guregandik lekutan dagoen herrialde bateko tirania eta sadismoa; adulterioak pizturiko kontzientzia txarra emakume batengan\nIpuinen hurrenkeraren arabera nik zerrendaturiko saltsa desberdin batzuk, guztiak iruzkin honetan sartu ezinean. Nahikoak, ordea, ideia bat irakurleari emateko.\nGuztietan, erranik doa, nola edo hala, sorpresazko amaierak. Ia guztietan, istorioaren garapena eta gorabeherak nagusituko zaizkie saltsa horiek gorpuzten dituzten arazo eta kezka filosofikoei. Hiru salbuespen, nire ustean: istorioak beraiek nagusitu arren, hondoko bizipen edo egoerei estuago loturik agertzen dira futbolarien eta musikarien bi kontakizunak, puntako loria mediatikoen amets edota errealitatearen inguruko parabolak izan baitaitezke biak; hirugarren salbuespena, Izorratuta izeneko ipuina, bereziagoa da, eta, ene irudiko, narraziorik aberatsena literarioki.\nBakarrizketa da, eliz-ikastetxeetan ezaguturiko pedofilia kasuak saltsa gisa. Errekurtso literarioen aldetik, 15 orrialdeko paragrafo bakarrekoa dugu hau, abokatuaren aurreko aitorpen eta aldi berean auto-justifikazio bezala garatua, salaketa ere bai aitorlea pagaburu jarri eta kondenatu nahi duten lankide eta anaikideen kontrakoa, berauek ere bekatu berberean arrunt sartuak\n: inplikazio handiagoa eskatzen digu irakurtzerakoan, eta horri esker zuzenago sartzen gara istorioan ez ezik, istorioa bera lohitzen den saltsa lodian ere.\nLITERATURA. 'FUCKING ARTISTS'


"Lana eta produktu on bat eginda, erraz saltzen da txerrikumea" - Berrobi - Tolosaldeko ataria\n"Lana eta produktu on bat eginda, erraz saltzen da txerrikumea"\nEneritz Maiz Etxarri 2021-02-22 19:58\nMikel Belauntzaran berrobitarrak gurasoen baserriko lanbideari eustea erabaki zuen gazte-gazte. Lesmesen txerria edo Uxarre baserrian txerrikumeez gain, haragitarako behiekin egiten du lan.\nBerrobin dago Lesmesen txerria eta bertan lan egiten du Mikel Belauntzaranek. Maite du baserria eta baserriko lana. Ikasketetarako gogo handirik ez, eta umetatik gustuko duen lanari helduta pozik ari da, nahiz eta, oso lan lotua den.\nGipuzkoan bakarra da txerrikumeak hazten dituena, eta gustura dago salmentekin. Hori bai, urteetan egindako sare bat egina du salmentarako.\nGarbi du lana ondo eginez gero eta kalitatezko produktu bat eginez gero, ondo saltzen dela. Baina, hori bai, "gauza guztiak gora egiten du, argiak, pentsuak,... eta haragia prezio berdinean dago. Ez zaigu marjinarik geratzen, eta komeriak datoz hemen".\nBertako haragia kontsumitzeko eskatu die herritarrei, "kalitate handiko" haragia dagoelako hemen.\nBukatzeko, bai gurasoei eta baita emazte eta haurrei ere eskerrak eman dizkie, beti alboan izateagatik.


Altsasuko zazpiak preso mantentu edo ez erabakiko du gaur epaileak - Nafarberri\nHome Altsasu Ekialdeko Nafarroa Sakana Altsasuko zazpiak preso mantentu edo ez erabakiko du gaur epaileak\nAltsasuko zazpiak preso mantentu edo ez erabakiko du gaur epaileak\nUnknown ordua: 10:57 Altsasu, Ekialdeko Nafarroa, Sakana,\nCarmen Lamela epaileak baldintzarik gabe espetxeratu zituen Altsasuko zazpi lagun, bi guardia zibil eta haien bikotekiak jotzea egotzita. Behin-behineko espetxeratze horien kontra helegitea jarri zuen defentsak, eta Auzitegi Nazionaleko laugarren zigor Aretoak gaur [abenduaren 19a] erabakiko du espetxeratze horiekin aurrera jarraitu edo ez.\nAzaroaren 26an, atxilotutako gazteen alde Altsasun egin zen manifestazio jendetsua. Argazkia: Jagoba Manterola; eskerrik asko Jagoba argazkiagatik.\nErabakiak erabaki, bihar, epailearen aurrean deklaratu beharko dute, berriz ere, auzian nahastu dituzten 11 gazteek, eta biharko, giza kateak deituta dauden Altsasun eta Sakanan, gaztean libre uzteko eskatuz.\n"Euskal Herri osoan eragina duen zerbait dugu gure aurrean. Altsasun gertatu dena, Euskal Herriko edozein lekutan gerta zitekeen zerbait izan da", ohartarazi zuten Altsasukoak Aske! plataformako kideek, mobilizazioak iragartzeko emandako prentsaurrekoan.\nMobilizazioetako bat, bihar Altsasun eta Sakana eskualdeko herrietan egingo den giza katea da.\nAuzipetuei eta haien senideei elkartasuna adierazteko asmoz, arratsaldeko 20:00etan egingo da giza sarea. Ordu horretan Iortia Kultur Gunetik abiatuko dira zortzi edo bederatzi giza kate eta auzipetuen etxeetarainoko bidea egingo dute eta handik berriz plazaraino.\nBestalde, plataformak salatu du hainbat komunikabidek auzipetuen argazkiak zabaldu dituztela, haien defentsa eskubidea eta errugabetasun printzipioa urratuz. "Horregatik, asteartean, gure auzokideen askatasuna eta zirku honen bukaera aldarrikatuko dugu".